Iñaki Ostolaza: "Zumaian lan talde baten moduan funtzionatzen dugu, herritik eta herriari begira" - Elkarrizketak - Baleike.eus\nIñaki Ostolaza: "Zumaian lan talde baten moduan funtzionatzen dugu, herritik eta herriari begira"\nBaleike 2019-05-21 19:03\nErantzun ditu Iñaki Ostolaza EH Bilduren alkatetzarako hautagaiak herritarren galderak. Hemen irakur ditzakezue erantzunak.\n1. Kaixo! Guztiok dakigun bezala, Zumaiak irrisgarritasun arazo haundiak ditu egin diren galdeketak dioten bezela. Orain arteko lana eta udalaren konzientzia ez dira nahi ainakoak izan. Zuen aldetik, nolako konpromezua eta lana espero den jakin nahiko nuke Zumaia erosoago baten alde. Milesker\nZumaian azken urteetan sortu da herritar talde bat, irisgarritasun aldetik dauden oztopoen inbentario moduko bat egin eta Udalari hobekuntzak eskatzeko. Talde horrekin bildu ginen, eta beraien txostena badaukagu. Elkarlanerako konpromisoa hartu genuen eta irisgarritasun aldetik dauden arazoak identifikatuta daude, beraz, horiek konpontzen joatea izango da gure asmoa.\n2. Zer eritzi duzue kirol patronatuari buruz?zumaiko kirola aurrera eramateko beharrezkoa ikusten dezute?\nPatronatua tresna bat da, gaur egun beharrezkoa ikusten duguna. Dena den, garrantzitsuena kudeaketa publikoa, zuzena eta egokia izatea da.\n3. Ota eta egoiluarrak jartzeko aurka zeudeten eta zoritxarrez gero eta okerro dago herria aparkatzeko. Ze asmo daukazue hurrengo 4 urtetako?\nEH Bilduren proposamenean ez geunden egoiliar txartelaren ezta OTAren aurka ere. Defendatzen genuena zen herri osora zabaltzea (Udal Gobernuaren lehen asmoa poligonoa erregulaziotik kanpo uztea izan baitzen) eta bai ezarpenaren aurretik, baita ondorengo jarraipenean ere, herritarren iritzia eta parte hartzea bideratzeko guneak sortzea. Hori da datozen urteetan egingo genukeena, herritarren iritziak kontutan izanda sistema hobetzen joateko.\n4. Komentuko baratz-lorategia herritarrei zabalduko zaiela esatean, inguratzen duen harresia botako zenutekela esan nahi duzue?\nEz, harresi hori komentuaren ondaretzat hartzen dugu. Bi gauza planteatzen ditugu komentuko lorategia herritarrei zabaltzeko: alde batetik, Arritokieta kalera dagoen harresian jada aterpetxerako existitzen den sarrera bera lorategirako herritarrei irekia izatea. Bestalde, San Jose kalera ematen duen (Luxiaren denda zenaren aurrean) hormak ez du zerikusirik goiko harresiarekin, horma arrunt bat da eta proposatzen duguna da berau kendu eta komentuan kokatuko den kulturgunerako sarrera orokorra eta lorategirako sarbidea bertatik egitea.\n5. Kaixo Iñaki. Zuen programako puntuetako bat co-working gunea da Ubillosen. Hori zer den gehiago azaltzerik Bai? Eta Ubillosen gaur egun dagoen musika eskolaren erabilerarekin bateragarria izango al da hori?\nMusika, dantza eta antzerki eskola berria komentuan egitea da gure asmoa. Beraz, Ubillos libre geldituko litzateke elkarlan edo coorking zentrua bertan jartzeko. Coworking zentrua labur esanda, ofizio edo negozio ideia ezberdinak dituzten zumaiarrek erabiliko luketen egoitza moduko bat da. Adibidez, eraikin berean arituko lirateke abokatu jarduerarekin hasten ari den zumaiar bat eta informatikari lanetan hasi berria den beste bat. Horrela, bakoitzak bere jarduera garatzeko aterpe bat (beharrezko baldintza guztiekin, internet, telefonoa etab.) izateaz gain, jarduera ezberdinen arteko sinergiak aprobetxatu ditzakete.\n6. Azken urteetan PNV eta PSOE bat etorri dira ia gai guztietan udalean, nahiz eta udal gobernurik ez osatu formalki. Eh Bilduk ere dezente gaietan bat egin du udal gobernuarekin, adibidez TAO sistema ezartzeari bide emanaz, baina horren truke oso jarrera gogorra izan du alkateak Bildurekiko. Legealdi honetan alkate izendatzen bazaituzte, zein izango lirateke gobernurako zure aliatuak lehentasunez? Adibidez PNVrekin elkarlana aukera erreala dela uste al duzu?\nLau urte hauetan oposiziotik hartu dugun jarrera mantenduz elkarlana bilatzen saiatuko gara. Hori da gure jarrera, bakoitzak bere herri ereduari uko egin gabe, herriaren mesederako izango diren minimoetan adostasunak bilatzea.\n7. Aurreko legealdian EAJk zumaiako balkoiak zabor poltsaz betetzeko eskaera egin zuen eta oso giro gogorra sortu zuen herrian. Aldeen arteko akordioa sinatu zen, baina gero Oier Korta alkate izendatu ondoren, akordioan atzera egin zuen. Azkenean akordioko sistema hori ezartzera behartu dute. Nola baloratzen duzu hori? Eta auzokonposta eta autokonposta bultzatzeko neurririk bultzatuko al zenuke udaletik?\nDuela lau urte gure programan eraman genuen bilketa sistema da azkenean PNVk Zumaian ipini duena. Alde horretatik positiboki baloratzen dugu. Bestalde, horrek erakutsi du aurretik sortu zen zalaparta, neurri batean, interes elektoral batzuei jarraitutakoa izan zela. Denborak bakoitza bere lekuan ipini duela uste dugu.\nKonpostatzeari buruz, aurreko legealdian martxan ipinitako bideari eta Europatik datozen aginduei lotuta, autokonposta eta auzokonposta bultzatuko ditugu.\n8. osatu dezuen taldea primerakoa da, programak ere besteenak baino gehiago konbentzitzen dit, hala ere, iruditzen zait, gobernatzeko orduan, alkatetzan dena delakoa egonda ere bakoitzaren partidoak esandakoa egiten duzuela alderdi guztiek kasu batzutan herritarren kaltetan. Atez ateko garaian adibidez sentsazio hori izan nuen, autokritikarik egin duzue?\nZumaian lan talde baten moduan funtzionatzen dugu, herritik eta herriari begira. Atez atekoarekin lotuta, Zumaia izan zen lehendabiziko herria egoera baloratu eta ezberdinen arteko akordio batetara iristen. Ez zen kudeatzeko erraza izan (kanpo zein barne mailan), baina lortu genuen. Denborarekin balioan ipini beharreko gauza bat dela iruditzen zaigu.\n9. Kaixo Iñaki! Kartel, pankarta eta muralen zentsuraren gaia konpontzeko parte-hartze prozesua abiatzearen alde agertu zarete urte hauetan. Alkatetza lortuz gero, zehazki nola bideratu nahi duzue kontu hau? Ondo izan.\nGure ustez, gai honetan ere, giltza elkarrizketa eta ordenantza idazteko prozesua herritarren parte hartzeari irekia izatea da. Foro bat sortu beharko litzateke, eta ordenantza eragile eta herritar ezberdinen ekarpenekin idatzi.\n10. Alkate izatera iristen bazara zein proposamen dituzu auzoetarako? Auzoek parte hartzeko fororik planteatzen al duzu? Estazioa oso baztertuta dago, adibidez. Eta Oikiari ez dio ia kasurik egin oraingo udal gobernuak.\nEstazioko bizilagunekin bildu gara, eta kasu honetan bi plano daudela uste dugu: alde batetik, berehalako neurriak daude (irisgarritasuna, oinezkoen segurtasuna...). Bigarren planoan, hrigintza aldetik epe ertainerako plana legoke (ordenazioz kanpo dauden etxeen soluzioa, biribilgunearen irteera berria poligonoetara etab.).\nOikia, Narruondo, Txiki erdi, Artadi... beste auzoekin ere berdin. Auzotarrekin egon eta dauden arazoen berri izatea premiazkoa da.\n11. Erraustegiaren aurkakoa naiz. Eta oso kezkatuta nago gai honen inguruan duzuen jarrerarekin. Alegia, zu zeu Bilduko zinegotzia izan zinean azaldu zinen Bilduk orokorrean mantentzen zuen sistemaren alde, legealdi hartan, hainbat herritan atez-atekoa bultzatu genuen, hain zuzen erraustegiari aurre egiteko, beharrezkoa izan ez zedin. Zumaian azkenean ez da atez-atekorik jarri, horrek nora garamatza? Alkatetzara iristen bazara, zer egingo duzu, PNVren politikei men egin? Alegia, azkenean gaixotu egiten gaituen erraustegi bat ordaindu beharko dugu gure zergekin? Edo, Aldundian gertatzen dela gertatzen dena, ausardiaz jokatuko duzu eta atez-atekoa bultzatuko duzue Udaletxetik eta inposatu nahi diguten erraustegiaren aurrean, desobedientzia zibila sustatuko duzu, baita Mankomunitatearen aurrean ere? Benetan gai garrantzitsua iruditzen zait, ez bait dut nahi, eta asko gara berdin pentsatzen dugunak, mozolo aurpegiarekin geratu hain garrantzitsua den kontu baten aurrean. Beraz, erantzun argi bat behar dugu. Erraustegirik ez!\nLegealdi honetan bilketa sistema berria ezarri da Zumaian eta eskualde osoan, eta horri lotuta akordio bat sinatu genuen beste alderdiekin. Beraz, gaur egun dagoen sisteman sakondu eta egin beharreko hobekuntzak egiten jarraitzea da gure asmoa, ez sistema aldatzea. Gaur egun Zumaian dauden bilketa selektibo datuekin (eta etorkizunean hobetzen joatea espero dugu) erraustegia ez da beharrezkoa, martxan jarri nahi bada beste interes batzuengatik dela uste dugu.\n12. Musika eta dantza Patronatua fundamentuzko arrazoirik gabe bertan behera utzi zuen PNVk eta ez zuen bestelako fororik jarri. Berriz martxan jarriko al zenuke?\nLegealdi honetan moztu den kultur mahaia berriz martxan ipiniko dugu. Hori da lehendabiziko pausoa, eta bertan ikusiko da berriro patronatua eratzea behar den edo ez.\n13. Azken legealdian, eta kaleko adierazpenen aurrean (pankarta, kartel, pegatina) alkateak hartu duen debekuzko jarrera gotortuak herrian zalaparta sortu du, eta Erribera kalean ia 100 mural margotu dira, alkatearen aginduz marroiez estali direnak. Berriz ere zinegotzi aukeratzen bazaituzte, udalaren eta eragileen arteko partehartze prozesu ireki bat bultzatzearen aldekoa al zara? Orokorrean herritar eta udalaren artean partehartze prozesuak martxan jartzearen aldekoa al zara?\nAurreko galdera batean erantzunda gelditu da kaleko adierazpenen ordenantzaren gaia. Bestalde, parte hartze bideei lotuta, lau urte hauetan PNVk ez du programan agindu zuen parte hartze eta galdeketak arautzeko ordenantza idazteko inongo pausorik eman. Datorren legealdian gobernuan bagaude ordenantza hori idatziko da.\n14. Kiroletako udal teknikoa jubilatu da eta pnvk oaingoz ez du argitu lanpostu publiko horrekin ze pasako den. Zuek Udaleko lanpostu publiko bezela mantentzeko asmoa dezue edo pribatizatu egingo da?\nLanpostu horrek publikoa izaten jarraitu behar du. Beraz, lan eskaintza publikoa martxan jarriko dugu.\n15. Zenbat etxebizitza behar dira zumaian eta non egingo dituzue alkate ateratzen bazea?\nZumaia terrenoz mugatuta dago, ez du espazio handirik. Beraz, etxe hutsak merkatura ateratzea beharrezkoa da. Hala ere, gogoratu Puntanuetan 300 etxebizitza babestu egitea dela asmoa. Duela legealdi batzuk onartutako planteamentua da, gaur egun blokeatuta dago eta korapilo hori askatu behar da.\n16. Aukerarik ikusten al dezu psoeren babesarekin gobernatzeko? Hala ez bada, zenbat boto behar ditu ehbilduk gehiengo osoa lortzeko? Posible ikusten al dezu? Eskerrik asko\nGuk ez dugu arazorik programa mahai gainean jarrita beste alderdiekin adostasunetara iristeko. Hala ere, EAE mailan PSE eta PNVk elkarren artean alkatetzak banatzeko akordio bat eginda daukate. Beraz, Zumaian ezkerreko gobernu bat egongo bada, EH Bilduk gehiengo osoa atera beharko du. Posible ikusten dugu eta horretara goaz.\n17. Zergaitik jarri ziren igogaikuak Jadarre auzoan? Zinegotzi bat bertan bizi zelako? Beste auzoetan jende gehiago bizi eta ez zenuten ezer jarri!\nJadarreko igogailua bezala, Torreberrikoa, Mari Kalekoa eta Ardantzabidekoa ere EH Bilduren gobernuekin jarri ziren martxan.\n18. Zuek aguntean jartze bazarete edozer pareta margotzeko aukera egongo da? Onartuko zenuke zure etxeko fatxada astero margotzea?\nAurretik erantzun diot gai honi. Gure ustez, hori erregulatuko duen ordenantza nolakoa izango den eragile eta herritarrei zabaldutako foro batean erabaki behar da, elkarrizketaren bidez.\n19. Atez-atekoa. Herritarren parte-hartzearen aldekoak omen zarete. Udal agintean egon zinetenean ere berdina esaten zenuten. Baina denok ikusi genuen atez-atekoaren aurka jaso ziren 4000 herritarren sinaduren aurrean nola jokatu zenuten: mespretxuz. Zein sinesgarritasun duzue, beraz, oraingo honetan?\nEzberdinen artean akordiora iristeko gai izan ginen, eta gaur egun martxan dagoen sistema adostu genuen, herritarren arteko giroa ikusita gure programan zetorrena alde batera utzita. Arduraz jokatu genuela uste dugu, ez mespretxuz.\n20. Atzoko galdetegian Arritxu Marañoni behin eta berriz galdetu zitzaion PNV hauteskundeak irabazten ez bazituen ea alderdi sozialistak babesa emango zion edo ez EAJ-PNVk alkatetza lortzeko, eta zuk zeuk ere alondigako debatean aurreakordio bat bazegoela komentatu zenuen. Legealdi honetan PSOEk bai zuekin eta baita EAJ-kin ere akordioak lortu dituela jakinda, ez al da deigarria akordio posible hori aurpegiratzea, gainera 2007ko hauteskundetan zu EAko lehendakaria izanda Zumaian, eta EAk bi zinegotzi bakarrik zituela alkatetza lortu zuela jakinda? Gainera, Otegi bera ere prest azaldu da Podemosekin eta PSOErekin alternatibak osatzeko alde. Beraz, nahiko nabarmena ez al da bi neurri aplikatzen dituzuela lotsa handirik gabe, bat zuentzat komeni bezela eta bestea gainontzekoentzat?\nAukera guztiak zilegiak dira, baia PSOEk eta PNVk daukatena ere. Dena den, gure ustez garrantzitsua da hauteskunde emaitzetan herritarrek emandako mezua egoki irakurtzea. 2007an, Zumaian abstentzioa asko igo zen eta PNVk galera oso handia izan zuen, ezohikoa. Herritarrek aldaketa mezua eman zutela ulertu genuen, eta 2011eko emaitzek zuzen gebiltzala berretsi zuten.\n21. kaixo Iñaki, Estazio auzoko egoera tamalgarria da urteak doa berrikuntzarik egin gabe, gainera, horrei gehitzen badiogu gure etxebizitzaren egoera ordenamendutik kanpo dago.Egoera honi aurre iteko neurriak hartuko dituzu ? Estazio auzoa hobetzeko asmorik duzu? Eskerrik asko.\nAurreko galdera batean erantzun dizut.\n22. Arratsaldeon .Ezker independentistaren ikuspegitik, berdintasuna estrategikoa omen da. Donostiako EH BIlduren alkategaiak esan du badela garaia Donostiako alkatetzan emakume batekin “amesteko garaia”. Baina Zumaian ez nonbait. Zergaitik ez du EH Bilduk inoiz emakume bat aurkeztu Zumaiako alkatetzarako?\nSaiatu gara baina oraingo honetan ez da posible izan. Ea hurrengo batzuetan.\n23. Zure aurreko legealdian, ordurako zaharkituta zeon kiroldegian zein izan ziren zenbakitan egin zenituen inbertsioak? Kantitate zehatzak eskatzen dizkizut. Zein da Bilduk ematen dion irtenbidea Zumaiakori dituen espazio faltari erantzuna emateko, ez dut ezer aurkitu zuen programan eta alondigako mahainguruan ere ez zenuen irtenbiderik proposatu.\nKirol instalakuntza duinak\nZenbaki zehatzak jakiteko orduko datuak errepasatu beharko nituzke, baina gogoratzen ditudanak: futbol zelaian belarra aldatzeko 200 000 euro, Kiroldegian egokitzapenak egiteko (gimnasioa handitu, larrialdi irteerak egin...) urte ezberdinetan beste hainbestera iritsiko zen. Mahai inguruan aipatu nituen lehentasunezko bi irtenbideak: kantxa berria egitea (herri eskolako frontoi ondokoa estalita) eta igerilekuan bi kale gehiago zabaltzea. Kontutan izan behar da espazioa zabaltzeko aukera egongo dela behin skate parka dagoen lekutik mugituta, eta futbol zelaia eta kiroldegiaren artean ere (zelaira sartu eta eskuinetara) hutsik badagoela orube bat. Epe ertain luzera, eragile guztiekin batera aztertu beharko da etorkizunean kiroldegi berria egin behar den ala ez.\n24. Epa, nere galdera honakoa da, suposatzen da benetan ezker abertzalea arduratzen dela gazteetaz, hori horrela izanda, nola uler daiteke PNV gobernura iritsi denean gazteentzako sortu izana alokairurako programa? nola hartu dizue aurrea EAJk zuek 8 urte egon eta gero gobernuan?\nNik EH Bilduko kide bezala erantzungo dizut. Aurreko legealdietan, etxe hutsen inguruko azterketa eta inbentarioa egin zen, merkaturatzeko neurri ezberdinak aztertu eta martxan jartzen hasi ziren (etxe hutsen IBI errekargoa adibidez) eta legealdi honetan, bide horri jarraituta, alokairurako diru laguntza proposamena kaleratu zuen EH Bilduk. Proposamen hori prestatzen ari ginelako atera behar izan zuen PNVk "alokairu beka" deitu zuten proposamena. Neurriarekin ados geunden, baina hasieratik esan genuen murritzegia zela. Lehen urteko eskaeren balantzeak hori baieztatu zuen, eta ondoren beraien proposamena gurera hurbildu behar izan dute, oraindik ere gehiago zabaldu behar dela uste dugun arren.\n25. Zure legealdian brigada haunditzeko bideari heldu zenioten, gobernu aldaketarekin bide hori eten egin zen, alkate izaten bazara lehenera bueltatuko zara?\nInguruko herrietako brigada txikiena dauka Zumaiak. Gai honetan, aurretik hartu genuen bideari jarraiotuko diogu.\n26. Aupa Iñaki garbiketa ordenantza bat beharrezkoa da zure ustetan inguruko udalerriek dituzten bezala?\nAurretik erantzun diot gai honi.\n27. Merkataritza sustatzeko web orri bat proposatzen duzue. Nola kudeaduko da orri hori?\nAplikazio bat da proposatzen duguna, herriko komertzioetan internet bidezko erosketak errazteko. Hain justu, Martxoan aurkeztu genituen gure proposamenak eta duela pare bat aste jakin dugu Tolosaldeko mankomunitateak proposatzen dugunaren antzeko aplikazio bat garatu eta aurkeztu duela. Beraz, posible dela baieztatzen da. Martxan jarriko dugu eta udala arduratuko da aplikazioaren garapenaz.\n28. Zumaian turismo plan bat onartu da. Helburu eta neurri konkretuekin. Parte hartze eta adostasun handiarekin. Orduan zergatik jarraitzen du Ehbilduk turismoa ikusten mehatxu bat bezala?\nTurismo planaren prozesuan burubelarri ibili dira EH Bilduko kideak, proposamen asko egin dituzte eta herritarren iritziarekin osatu den planarekin gustura gaude, uste dugu guk buruan genuenaren antzekoa dela. Beraz, Turismo plana gauzatzen hasteko garaia da, azken urtean geldirik egon baita gaia. Guretzat turismoa ez da mehatxu bat, ondo kudeatu behar den aukera bat baizik.\n29. Legealdi honetan, besteak beste, plan estrategiko bat eta turismoa plana onartu dira. hausnarketa guzti hauen ondoren EH Bilduk kanpainan errepikatzen duen leloa “bidegurutzean gaudela” da. Ez al da kontraesan bat?\nHain zuzen horretxek erakusten du, gure ustez, bidegurutzean gaudela. Bidegurutzean egotea ez da arazo bat, erabaki batzuk hartzeko garaia baizik. Aipatu dituzun bi planak, adibidez, erabakiak hartzeko beharrari erantzuten diote. Horiek eta beste plan batzuk gauzatzeko garaia izango da legealdi hau.\n30. Kiroletan, zein da etorkizunerako proposatzen duzuen azpiegiturak? Imaginatu ezazu Zumaia 6 edo 8 urteta urte barru. Zein kiroldegi izango luke?\nAurretik erantzun diot galdera honi.\n31. Jakina da auzoetan ere jendea bizi garela, baina garaira arte ez dago baliabide askorik herrira gerturatzeko, eta zenbaitetan gure modu bakarra autoa da. Baina, badago jendea autorik ez duena eta beste zenbaitek aukera izanez gero oinez edo bizikletan gerturatu nahi izango genuke. Aurreikusten alduzue auzoak eta herria lotzeko aukera berririk?\nUda honetan egon da auzobus bat, Oikira joaten zena. Lehen urtea izanda ez du ondo funtzionatu, baina gure ustez horretan sakondu eta behar den denbora eta hobekuntzak eman behar zaizkio.\n32. Aupa, Iñaki galdera honakoa da, zergatik oposizioan zaudetenian modu batera jokatzen dezute eta gobernuan beste batera, "gotorlekuan eta lau pareten artean lantzeko bidea ez dezute egokia ikusten" partehartzea zabala kalean, atez-ateko atakan sartu zinetenean "hondakinen mahaia" sortu zenuten eta udalean(gotorlekuan) eta lau pareten artean landu zen gaia, zergatik garbiketa ordenantza ez?\nDuela bi legealdi jada hondakinen mahai bat eratu zen, herritarrei irekia, eta bertan herritarrek parte hartu zuten eta ildo nagusi batzuk finkatu zituzten. Aurreko legealdiko hondakinen mahaia, berriz, alderdi politiko guztiez aparte eragileez (alde bateko zein bestekoak) osatuta zegoen. Beraz, aurreko erantzun batzuetan aipatu dudan ildotik, ordenantza hori ere horrelako foro ireki batean hitz egin eta adostu behar dela uste dugu.\n33. Etxebizitza arazoa dela eta, zein dira zuen proposamenak? Alokairu soziala martxan jartzerik aurreikusten duzue?\nProposatzen ditugunak honakoak dira:\n-Alokairurako diru laguntzak zabaltzea, bai kopurutan baita eskatzeko baldintzetan ere.\n-Alokairuak duen demanda handia eta oferta eskasia ikusita, legez kanpo erabilera turistikora bideratzen diren etxebizitzak arautzea. Horrela, horietatik asko urte osoko alokairura pasako lirateke.\n-Eraberritze bat behar duten etxe hutsak alokairu publikora ateratzeko udala eta jaurlaritzaren arteko lankidetza. Udalak laguntzak emango lituzke eraberritze lanetarako eta trukean etxe jabeek jaurlaritzaren ASAP programaren baitan prezio mugatuko alokairuan jarri beharko lituzkete.\n-Etxe hutsei IBI errekargoa jartzea.\n-Puntanuetarako aurreikusi zen planteamentua desblokeatzen saiatzea: 300 etxebizitza horietatik 100 alokiru sozialekoak dira.\n34. Ze iruditzen zaizu axularreko TAO gunea errioan beste aldera eramatea??? Hau da karreterako aparkamentuak egoilarrentzat lagatzea eta kiroldegi ta ayra durexeko egoilarrak TAO gunean bihurtzea?\nBeste egoilar bat\nGobernura iristean aztertuko dugu gai hau.\n35. Irisgarritasuna hobetzeko EAJ-k Erribera kalea eta alde zaharra lotzen dituen igogailua eta Oikiko auzora doan bidegorri bat propozatzen ditu. Nola ikusten ditu Bilduk neurri hauek? eta zein neurri konkretu planteatzen ditu Bilduk irisgarritasuna hobetzeko?\nOikiko bidegorriaren inguruan proposamena ateratzeko lanketa bat egin dugu azken urtean, baina dituen zailtasun teknikoak ikusita ez zitzaigun egokia iruditzen hauteskunde aurretik ezer agintzea. Gobernura iritsitakoan zailtasun horiek nola gainditu eta asmo hau nola gauzatu landu beharko da, bere garaian Narruondorekin egin bezala.\n36. Forondan Hizkun Eskola Ofiziala ipintzeko proposamena oso egokia iruditzen zait. Zein puntutataraino dago bideratua honetan zeresana duten beste erakundeekin? Erkibe etxeaten inguruarekin zein urbanizazio planteatzen duzue? Herriko sarrerako bidegurutzeak errotonda batek ordezkatzea bideragarria den aztertu duzue?\nOraindik gobernuan ez gaudenez ezin dugu Hezkuntza Sailera jo proposamen horrekin. Guk proposatzen duguna da Foronda Hezkuntza Sailari eskaintzea erabilera hori eman diezaion, eta asmo horretan beraiekin elkarrizketak abiatu eta adostasuna lortzea. Herri sarrerarekin zer egin daitekeen aztertu beharko da, ertz asko dituen gai bat dela iruditzen zaigu.\n37. Aupa Iñaki! Artadin azken hilabetetan etxe mordoxka in dia ta bertara ayatzeko karretera eskas geatu da, zerbait pentsauta dakazue bide ori mejoratzeko? Ta Artadi auzoako planen badakazue oain jende gehio bizi dan onetan? Eskerrikasko\nAurreko erantzun batean aipatu dudan bezala, auzo bakoitzeko herritarrekin egon eta auzo bakoitzarentzako etorkizuneko plana diseinatu beharko da.\nEskerrik asko denei egindako galderengatik. Denbora faltagaitik galdera batzuk erantzun gabe geratu dira.\nGogoratu igandean boto gutxiren bueltan ibiliko dela dena eta boto bakoitzak balio handia duela.\nEH Bilduk lan talde bikaina du eta igandean botoarekin aukera bat emateko eskatzen dizuet.\nIñaki Ostolaza Esnal


Lierni Irizarrek lan berria aurkeztuko du bihar Donostian - Urola Kostako Hitza : Urola Kostako Hitza\nLierni Irizarrek lan berria aurkeztuko du bihar Donostian\nOrion bizi den idazle eta psikoanalistak sufrimendua, gaixotasuna eta heriotza ditu hizpide bere azken liburuan. Ekitaldia arratsaldeko 20:30ean hasiko da, San Jeronimo kaleko jarduera aretoan.\nBanalidades Contemporáneas: lenguaje, sufrimiento, enfermedad y muerte liburua aurkeztuko du bihar ostirala, maiatzaren 18a, Donostian, Lierni Irizar psikoanalistak.\nOrion bizi den idazleak -hainbat liburu plazaratu ditu psikologiaren bueltan- bere azken lanaren gakoak emango ditu 20:30etik aurrera, Alde Zaharrean dagoen San Jeronimo kaleko jarduera aretoan (sotoan).\nBertan egongo dira Lierni Irizar liburuaren egilea, Liana Velado Morla psikoanalista, eta Cosme Sanchez gizarte langilea. Sarrera dohainik da.


Gradu eta Master amaierako proiektua: Enpresentzako informazioa\nGradu/master amaierako proiektua derrigorrezko irakasgaia da eta ikasleak enpresa batean burutu dezake. Irakasgai akademikoa izanik karrera amaierako proiektuen irakasle arduradunaren onarpena izan behar du. Asmoa da enpresak, ikaslearen laguntzaz, bere jarduerako proiektu espezifikoak garatzea.\nKarrera amaierako proiektua 4-6 hilabeteko epean burutzen da. Ez da gomendatzen denbora gehiagoz luzatzea.\nGradu/master amaierako proiektua kanpoko curriculum-praktika akademikoa da eta arautu egiten da uztailaren 11ko 592/2014 ED-n eta abenduaren 30eko 1791/2010 ED-n aurreikusitakoaren arabera; horien bitartez onartzen da unibertsitateko ikaslearen estatutua eta aplikatu beharreko gainerako legeria. Izaera akademikoa du eta hortaz ez da lan-harremanik existitzen enpresaren eta ikaslearen artean.\nFormalizatu egingo da Nafarroako Unibertsitatearen eta enpresaren arteko lankidetzarako marko-hitzarmenarekin.\nEnpresak proiektu bat eskaini nahi badu Nafarroako Unibertsitatearen lan atarian sartu beharko du eta bertan erregistratu eta eskaintza argitaratu ahal izango du. Erregistratzen zaren lehen aldia bada, plataforman sartzeko sarrera-gakoak emango zaizkizu. Derrigorrezko praktika bat denez, argitaratu aurretik Tecnuneko gradu/master amaierako proiektuen irakasle arduradunaren oniritzia izan beharko duzu. Eskaintzan interesa duten ikasleen cv-ak zuzenean iritsiko dira enpresaren harremanetarako helbide elektronikora edo nahiago baduzu zure profilean kontsulta dezakezu.\nBorondatezkoa da ikasleek proiektua egiteagatik duten laguntza-poltsa. Ordainsaririk egongo balitz, enpresa arduratuko da zuzenean ikasleari ordaintzeaz.\n2013ko uztailetik 1493/2011 ED-n jasotako Gizarte Segurantzako kotizazioari buruzko araudiak behartu egiten du laguntza-poltsarekin ordaindutako praktikak egiten dituzten ikasleei alta egitea. Gradu/master amaierako proiektuen kasuan, curriculum-praktikak direnez Gizarte Segurantza ordaintzetik libre daude.\nEnpresetan gradu/master amaierako proiektuetarako eremu generikoen zerrenda:


Merkataritza-defizita% 16,5 jaitsi zen urteko lehen hiru hilabeteetan | Consumer\nMerkataritza-defizita% 16,5 jaitsi zen urteko lehen hiru hilabeteetan\nLos principales sectores exportadores fueron los bienes de equipo y los alimentos\nSalgaien merkataritza-defizita 10.659,5 milioi eurokoa izan zen 2012ko lehen hiru hilabeteetan; hau da, iazko epe berarekin alderatuta,% 16,5 jaitsi zen. Emaitza horren ondorioz, salgaiak esportatu ziren,% 3,2 hazi baitziren, eta 54.445,3 milioi eurora iritsi ziren; inportazioak% 0,6 jaitsi ziren, 65.104,8 milioi euroraino.\nEkonomia eta Lehiakortasun Ministerioak argitaratutako azken datuen arabera, energia-defizita% 12,8 hazi da urteko lehen hiruhilekoan, iazko epe berarekin alderatuta; aldiz, defizit ez-energetikoa% 172,7 jaitsi zen. Azkenik, epealdiko estaldura-tasa% 83,6koa izan zen, hau da, 2011ko lehen hiru hilabeteetan baino% 3,1 handiagoa.\n2012. urteko lehen esportazio-sektore nagusiak ekipo-ondasunak eta elikagaiak izan ziren, eta dagozkien kuotak% 18,9 eta% 15,6 izan ziren. Ekipo-ondasunen kanpoko salmentak% 0,5 igo ziren urtetik urtera, eta elikagaienak ere bai; izan ere,% 8,8 hazi ziren, haragiaren (% 25,5) eta edarien ekarpenagatik (% 18,1). Produktu kimikoen erregistro positiboak ere erakutsi zituzten (guztizkoaren %14,4), 2011. urteko epe berarekin alderatuta %3,5eko igoera izan zutenak, eta erdifaktura ez-kimikoak (guztizkoaren %11,7), %0,2ko igoerarekin.\nAutomobilgintza-sektoreko esportazioak% 14,6 izan ziren (guztizko salmenten% 14,6), eta urtarriletik martxora jaitsi ziren. Errubrikagatik, automobilak eta motoak% 14,9 jaitsi ziren, eta osagaien salmentak,% 3. Urtetik urtera, energia-produktuen esportazioak (% 7,2)% 33 hazi ziren, eta% 139,7ko aurrerapenak izan ziren gasaren errubrikan;% 66,1, ikatzarena eta elektrizitatearena, eta% 28,8koa, petrolioarena eta deribatuena.\nInportazioei dagokienez, energia-produktuenak (% 24,6)% 17,1 hazi ziren urteko lehen hiru hilabeteetan, 2011ko epe berarekin alderatuta. Partidaka,% 47,1 hazi ziren ikatzaren eta elektrizitatearen erosketak,% 20,9 gasezkoak eta% 15,2 petrolioarenak eta deribatuak. Inportazio ez-energetikoak (aldi osoaren% 75,4)% 5,3 berdindu ziren.\nEkipo-ondasunen kanpoko erosketak (% 17,3ko kuota) urtetik urterako% 5,8 izan ziren, eta produktu kimikoen kasuan, berriz,% 1,0. Automobilgintza-sektoreko inportazioak (guztizkoaren% 10,2)% 6,5 murriztu ziren, osagaien erosketak% 10,2 jaitsi baitziren, eta automobilen eta motorren erosketak% 0,2. Azkenik, kanpoko elikagaien erosketak (guztizkoaren% 10,0)% 2,8 igo ziren urtetik urtera, eta kontsumo-manufakturak% 9,4 (guztizkoaren% 9,4).\nerdifakturak erosketak esportazioak importaciones-eu salmentak


Grrrabagailua • ZUZEU\nTarteka kazetari lanetan aritzeak badu bere alde ona. Ez naiz Zinemaldira doan joateko akreditazio dotore horiez ari, ezpada jende interesgarriarekin hizketaldi lasaiak egiteko aukeraz. Elkarrizketaren arteaz, alegia.\nNik ere erabili dut inoiz telefonoaren errekurtso erosoa, eta orain gutxi, baita e-mailaren distantzia hotza ere. Baina kitzikatzen nauena bestea da, modu tradizionala: galderak mimoz prestatu, kafetegi edo taberna batean zitatu, eta trago eta trago artean, luze bezain zabal hitz egitea. Grabagailua piztuta uzten dut hasieran, memoriak traizio egiten baitit bestela, baina elkarrizketatuarekin zertxobait konektatzea lortu badut, elkar-ulertze atsegin bat sortu bada kafe, zurito edo dena delako horren aitzakian, grabagailua itzali ostean izaten dira iritzi trukaketa taxuzkoenak. Hitzak betikotuko dituen gailu ilunaren presiotik salbu.\nHala izan zen parez pare egin nuen azkenekoan ere. Elkarrizketa periodistikoak adina edo gehiago iraun zuen ondorengo berriketak, eta amaitzean, tonto itxura ematen duen erdi-irrifarre hori soinetik kendu ezinda egin nuen etxerainoko bidea, poz betean.\nLuze joan den solasaldiaren transkripzioa egitea ordea, ez da horren lan atsegina. Abiadura moteldu behar izaten dut, ia esaten dena ere desitxuratzeraino, eta hala ere, esaldi bakoitza bi edo hiru aldiz entzun.\nBaina, azkeneko hartan, grabagailuko soinu pista ordenagailura pasatzen ahalegintzean, ohi baino artxibo pisutxuagoarekin egin nuen topo. Asko jota ortu t´erdi luzekoa behar zuen elkarrizketak 15 ordu baino gehiagoko iraupena zuen. Itxuraz, grabagailua itzaltzea ahaztu eta bertan gorde nituen ondorengo solasaldia, etxerainoko bidea, pisukideekin egindako hizketaldia, amarekin telefonoz izandako eztabaida, eta baita gau hartan ikusi nuen kontzertua ere.\nGau osoa eman nuen egun hartako berriketa oro entzun eta entzun. Hitz bakoitzaren entonazioari ñabardura berri bat aurkituko niolakoan edo… Ni bezalako memoria gabe batek nola ez zuen bada eskertuko esan eta entzundako guztiak zehaztasun osoz gogoratzeko aukera.\nEgunak argitu zuenean, logureari aurre egin eta lanera abiatzeko portaleko atea igaro bezain pronto, ez nuen bi aldiz pentsatu: martxan jarri nuen berriro grabagailua. Halaxe aritu naiz, geroztik, egunero egunero, begizuloak aurpegian eta grabagailua politsikoan, ilundu orduko egunaren testigantza fonetikoaz gozatuz, kafea edo zurruta bezain adikzio larria izan daitekeela konturatzeraino.\nEguneroko presazko eginkizun antzuetan murgilduta ihes egiten diguten xehetasunei erreparatzeko aukera izan dut menpekotasunari esker:\nEskuartean proiektu interesgarria dudanean, behin eta berriz errepikatzen diedala topatzen ditudan lagun eta ezagun guztiei, egunean bost edo sei aldiz aurpegiratzen didatela gehiegi begiratzen diodala mugikorrari, uste baino lehorragoa naizela kontzertuetara gonbidatzen nauen horrekin, Semperren olerkiak baino esaldi zentzugabeagoak botatzen ditudala beste harekin topatzen naizenean…\nBaina gehien asaldatu eta harritu nauena ez da hori izan. Orain arte, nire ahotsa sekula entzun gabea nintzen, irratira etortzen naizenean ere, ez baitut sekula irratsaioa entzun nahi izaten. Baina pixkanaka, ia hiru astez izan ditudan hizketaldi guztiak behin eta berriz entzun eta hitz bakoitzean arreta ipini ondoren, somatu dut nire hizkerak baduela berezia den zer edo zer.\nAiton-amonen azentuaren eragina izan zitekeela otu zait, edo Kataluniako egonaldiaren albo-kaltea izan bestela, baina ez. Ez du horrekin zerikusirik. Anjel Lertxundik gaiaren bueltan asteburuan idatzitako zutabea behar izan dut, 23 urte betetzera noan honetan behingoz konturatzeko: bai, erremerrea naiz.\nOrain ulertzen dut zergatik norbaitek nire izena apuntatu behar duen aldiro, bi edo hiru aldiz errepikatzeko eskatzen didan. Etxekoei deitu diet, haserre bizian; baita kuadrilako lagunei ere. Nolatan ez nauzue orain arte ohartarazi?


Bizipenak erreflexio eta erreflexioak antzerki - Bergara - Goiena.eus\nBizipenak erreflexio eta erreflexioak antzerki\nImanol Gallego 2015-02-07 09:25\nIpintza Institutuko bigarren mailako batxilergoko 20 ikaslek atzo taularatu zuten Hora libre. Pello Lezertuak idatzitako lanak nerabeen arazo eta zaletasunak jorratzeaz gain, erreflexioarako tartea ere badu.\nInstitutuko gela bat, ikasle mordoa eta eskola gabeko ordu bat. Hori da Hora libre antzezlanaren abiapuntua. Hortik aurrera musika, familia, drogak, bikote erlazioak... Institutuko irakasleak antzezlana duela 20 urte idatzi bazuen ere, egun puri-purian dauden gaiak jorratzen dituen lana egin zuen, "testuingurura moldatzeko aldaketa batzuk egin dizkiogu, dantzak adibidez ez zeuden jatorrizko bertsioan" esan du Pello Lezertua egileak.\nIpintzako antzerki taldeko kideek urrian ekin zieten entseguei, eta ohiko klasetatik kanpo egin dituzte saio guztiak. "Nire asmoa antzerkizaletasuna piztea da", dio Lezertua irakasleak. Eta atzo Ipintzako aretoan batu zen jendea ikusita, argi dago helburua lortu duela.\nEgindako esfortzuaren ordainetan gainera, sarrerekin batutako diruarekin afaria egingo dute.


ETORKIZUNA, INDEPENDENTZIA | Zuialde Herri Informazioa\nPosted: 2013/03/14 in INDEPENDENTZIA\nAberri Egunaren bezperan Itsasun ekitaldi politikoa egingo dute bost alderdi abertzalek\nBaionan eginiko agerraldi batean, aipatu bost alderdi abertzaleon izenean ekitaldi politikoa deitu dute martxoaren 30erako. Enbata mugimendua sortu zenetik berrogeita hamar urte betetzen direla-eta, ‘Euskal Herria Europan’ lelopean egingo da ekitaldia Itsasun, arratsaldeko bostetatik aurrera.\n«Momentu honetan, ezkerreko mugimendu abertzalea hirugarren indar politikoa da Ipar Euskal Herrian. Hori, neurri batean, duela berrogeita hamar urte Enbatak egin zuen hazi horretatik sortua da», nabarmendu dute, eta herritarrei bertaratzeko deia egin.\nHorrez gain, martxoaren 31an Iruñean, Independentistak Sareak antolatuta ospatuko den Aberri Egunean parte hartzeko deialdi bateratua ere egin dute bost alderdi abertzaleok.\nAntolatzaileek plazaratutako mezua bere eginez, Euskal Herriak «Estatu bat izateko eskubidea duela» eta «eskubide hori demokratikoa» dela aldarrikatu dute.\nABERRI EGUNA 2013:\nBehin eta berriro esan dugu independentzia ez dela zerbait utopiko edo abstraktua. Independentzia eguneroko errealitateari lotuta dago, eguneroko bizitzari eta arazoei. Horregatik, bizi dugun egoera ekonomiko eta sozial hain gogorraren aurrean, aurtengo Aberri Egunean etorkizuna eta independentzia elkarlotu nahi ditugu.\nKrisiaren ondorioak era dramatikoan nozitzen ari gara, baina ez da jartzen mahai gainean krisia sortu duten faktoreekiko alternatibarik. Hori de okerrena. Etorkizun ekonomiko eta soziala eraikitzeko alternatibetaz hitz egiteko garaia da, eta independentzia etorkizunerako estrategiari bete betean lotuta dago. Independentistak Sarean ziurtasun osoz ikusten dugu, alor politiko eta kulturaletik zein ekonomiko eta sozialetik begiratuta, independentzia dela etorkizunerako aukerarik onena euskal herritar guztiontzat.\nEz dela independentziari buruz hitz egiteko unea esaten dutenei, orain krisiari irtebideak bilatzea dela lehentasuna, eta, egoera ekonomikoa konpondu ondoren, izango dela horrelako gaietaz hitz egiteko denbora esaten dutenei, inolako zalantzarik gabe erantzuten diegu Euskal Herriak estatu propioa eratzea dela, hain zuzen ere, krisialditik irten eta gure etorkizuna eraikitzeko tresnak eskaintzen dizkigun alternatiba bakarra.\nEgoera oso larria da:\n· Langabezia, enpresen ixteak, … eta horren aurrean, inbertsio produktiborik ez, espekulazioa, gure ondare ekonomikoaren liquidazioa eta eskandaluzko uztelkeria eskaintzen digute –horren adibide da Nafarroako Kutxaren kasua-.\n· Herritarren erosteko ahalmen gero eta txikiagoa, etxe kaleratzeak, laneko kaleratzeak, bazterkeria soziala, pobrezia, … eta horren aurrean, krisiak gogorren kolpatzen dituen sektore sozialek inoiz baino babes handiagoa behar dutenean, oinarrizko zerbitzu publikoen desmantelamendua, prestazio sozialen murrizketak eta lan harremanen deserregularizazioa eskaintzen digute.\n· Eta gainera, krisiaz baliatzen ari da egundoko inboluzio politikoa eragiteko. Izugarrizko eraso zentralista gauzatzen ari dira. Horren adierazgarri da Wert ministroaren eskutik euskararen eta gure hezkuntza sistemaren aurka bideratzen ari diren erasoa.\nNora goaz horrela? Hondamendira eraman gaituztenek ez gaituzte zulotik aterako. Egoera honen aurrean erabakiak hartu behar dira baina estatu propiorik gabe ezin dugu ezer egin:\n· Ezin dugu gure ekonomia planifikatu!\n· Ezin ditugu gure finantza-bailabideak kudeatu!\n· Ezin dugu gure fiskalitatea erabaki!\n· Ezin ditugu geure industria eta energia politikak garatu!\n· Ezin dugu geure jendarte politika erabaki eta landu!\n· Ezin dugu jendarte justizia eraginkor bat bultzatu!\n· Ezin dugu ezer egin!\nGeuk aurkitu beharko ditugu, herri gisa, krisialditik irtetzeko bideak, eta geuk eraiki beharko dugu gure etorkizun ekonomiko eta soziala. Horretarako estatu eskuduntzak behar ditugu. Euskal Estatua behar dugu. Etorkizuna, independentzia.\nLema, kartela eta egitaraua\nEgin dugun gogoetaren haritik, Aurtengo Aberri Eguneko lema “ETORKIZUNA INDEPENDENTZIA” izango da. Argi adierazi nahi dugu guretzat herri honen etorkizuna independentziaren eskutik datorrela eta horregatik kartelean bi hitz horiek hartzen dute protagonismo nagusia.\nIruñean egingo da Aberri Eguna martxoaren 31an, eta egun osoko egitaraua izango du. Martxa eguerdiko 12etan hasiko da Golemetan eta Sarasate Pasealekuan amaituko da, eta ondoren, bertan izango da ekitaldi politikoa.\nBaina ospakizunak segida izango du egun osoan zehar: herri bazkaria Anaitasuna polikiroldegian, eta INDEFESTA arratsalde eta gauen zehar Iruñeako Alde Zaharrean. Adin guztietako jendearentzat ikuskizunak eta jaia. Aberri Egun guztiz zabala eta parte-hartzailea izatea nahi dugu: independentista guztiok aniztasunean elkarturik aldarrikapena eta jaia uztartzeko eguna. Independentista guztiei Iruñeara etortzeko deia egiten diegu, sufritzen ari garen egoera ekonomiko eta sozial hain larri honen aurrean inoiz baino indartsuago geure etorkizuna defendatzeko. Independentziaren beharra eta premia aldarrikatzeko.\nZenbait dei eta ohar\n1. Sarearen sorreratik herritarren ekarpena izan da mugimendu honen oinarria eta martxaren animazioan parte hartzeko aukera du mundu guztiak. Beraz trikitilari, txistulari, kantu talde, txaranga, batukada zein beste edozein musika taldek ditu ateak zabalik. Berdin dantzari, antzezle edo beste edozein ikuskizun motak. Parte hartzeko asmoaren berri eman lehenbaitlehen info@independentistak.net helbidean.\n2. Egun osoko egitaraua aurrera eramateko bolondres askoren laguntza beharko dugu, beraz, laguntzeko prest dagoen oro Sarearekin kontaktuan jarri info@independentistak.net helbidean.\n3. Gaur aurkezten dugun kartel hau berehala zabalduko dugu herri eta auzo guztietara, baina kartelak pegatzeko laguntza behar dugu. Prest dagoenak adierazi dezala bere izena eta zein tokitan kartel pegadan parte hartu nahi duen info@independentistak.net helbidean.\nANGEL FIGUEROA HIL DA\nEUSKAL HERRIAN LAN ETA ESKUBIDE SOZIAL DUINAK!


Zakurraren eutanasia: giltzarriak | Consumer\nZakurraren eutanasia: giltzarriak\nEutanasia zakurrari ematea da gure maskotarekiko harremanaren unerik zailenetako bat; beraz, komeni da kontuan hartzea aholku batzuk.\nTxakurrari eutanasia noiz eman erabakitzea da, zalantzarik gabe, animalia laginarekin harremanetan hartzeko erabakirik zailenetako bat. Gaixotasun kronikoek edo txakurraren sufrimendu jasanezinak adierazten dute iritsi dela garaia gure lagunari agur esateko, heriotza duin batekin. Badira ezagutu beharreko zenbait gako, gure lagun leialari laguntzeko.\nTxakurraren adin handia edo gure maskotako gaixotasun kroniko mingarria dela eta, jabea behartuta egon daiteke animalia agurtzeko unea iritsi den planteatzera eta eutanasia mediko bat ezartzera.Minik eza da albaitaritzako eutanasian exijitu beharreko urrezko arauaAlbaitariak kontrolatutako heriotzak gure maskotaren heriotzako minak arintzeko eta izan ditzakeen osasun arazoek eragindako sufrimendu konponezina gutxitzeko balio behar du.\nHala ere, eutanasia gure txakurrari emateko erabakia hartzea da maskota baten jabeak hartu behar duen erabakirik zailenetako bat. Albaitariari bisita eginez gero, txakurraren osasun-egoerari buruz hitz egingo du, eta medikuak esango dio eutanasiaren alde egin nahi duen ala ez, gaixorik dagoen maskotari laguntzeko edo adinez zaharregia den.\nZer da txakurraren eutanasia?\nEutanasia hitza grekozko eu hitzetik dator, ona, eta thanatos, heriotza; beraz, hitzez-hitzezko esanahia “heriotza ona” litzateke. Eutanasia, beraz, zakurraren heriotza modu lasaian eragiten duen ekintza da, minik, beldurrik eta antsietaterik gabe. Gure maskotaren albaitari-heriotza kontrolatuak onerako baldintza hori bete dezan, Animaliak Babesteko Munduko Elkarteak (WSPA, ingelesez) dioenez, zenbait eskakizun bete behar ditu gutxienez.\nMaskota hiltzean minik ez izatea da albaitaritzako eutanasia egokia behar duen urrezko araua. Era berean, emandako botikak gure lagunak ezagutza ahalik eta azkarren galtzea lortu behar du, heriotza gertatzen denean konorterik izan ez dezan. Sendagai eutanasiko baten beste baldintza bat sendagai hori “itzulezina” izatea da, WSPAk azaltzen duenez.\nTxakurra modu kontrolatuan hiltzean bete beharreko baldintzak\nEutanasia egokitzat jotzeko beharrezkoak diren eskakizunak ez dira txakurraren itxura fisiko eta medikoan amaitzen. Txakurraren psikologia ere kontuan hartu behar da gure laguna kalera botatzeko eutanasia egokia eskatzen denean. Ildo horretatik, Animaliak Babesteko Elkarteak uste du txakurra kontrolpean hiltzeak animaliari ahalik eta sufrimendu gutxien eragitea ekarri behar duela: “eutanasiak gure maskota sentitzeko beldurra gutxitu behar du”, dio WSPAk.\nAlbaitariarengana bere maskota duintasunez hiltzeko joaten den pertsonak, era berean, prozedura higiene-baldintza egokietan egiteko eskatu behar du. Giro lasaia izateak lagundu egingo dio animaliari, baita jabeari ere, une korapilatsu horrek eskatzen duen intimitatea eta sosegua izaten.\nAutonomia-erkidegoek onetsitako arauek albaitariak animalia hiltzeko erabil ditzakeen edo ez produktuak markatzen dituzte (lasaigarriak eman ondoren). Alde horretatik, Katalunia izan zen konpainiako animalien eutanasia legeztatzen aitzindarietako bat (254/2000 Dekretua).\nAlbaitariaren heriotza egiteko baimendutako produktuen artean daude fentobarbitala (barbiturikoa, antsietatea kontrolatzeko balio duena) eta tiopentala, txakurraren bihotza gelditzea eragiten duena. Gure maskota eutanasatzeko botikarik egokiena aukeratzen saiatzen denean, Humane Society erakundeak, AEBetako animaliak babesteko talderik handienak, lehenaren alde egin du: fentobarbitala. Antolaketaren arabera, botikarik egokiena injekzio bidez ematen da, txakurraren heriotza gidatzeko une zaila iristen denean. “Metodorik gizatiarrena, seguruena, zakurraren eutanasiarako tenkatuena da”, dio Humane Societyk.\nFenobarbitala ez da beti hilgarria. Sendagai honek heriotza eragiten du soilik dosi egokian ematen bada.“Eutanasiak ahalik eta gizatiarrena eta seguruena izan behar du”, adierazi dute elkarte babesle batek.\nEman beharreko kopuru egokia albaitariak kalkulatu behar du, animalia bakoitzaren pisuaren eta ezaugarrien arabera. Hala ere, arauak ezartzen du, txakurraren eutanasia egin aurretik, animaliak “sedazio sakona edo anestesia orokorra” jaso behar duela.\nEutanasia metodo debekatuak\nMaskoten heriotza medikoa arautzen duten arauek ez dute aipatzen eutanasia nola gauzatu behar den bakarrik\nHorrez gain, legez kanpoko praktika eta prestakin kimikoak ere aipatzen dituzte, ezin baitira inola ere erabili. Prozedura debekatuen artean dago muskulu-blokeatzaileak edo zenbait substantzia erabiltzea, hala nola estriklinarena, zeinak heriotza eragin baitezake animaliaren asfixiagatik, asmo eutanasikoaren kontra: sufrimendurik gabeko heriotza.\nEz ahaztu eutanasiak osasun-arazo kroniko eta itzulezinek eragindako sufrimendu konponezinarekin amaitzeko balio behar duela.\nAlbaitariaren heriotza modu lasaian gertatu behar da, minik, beldurrik eta antsietaterik gabe.\nEmandako botikak heriotza gertatzen denean gure laguna konorterik gabe egotea lortu behar du.\nAraudi autonomikoek onartzen diren produktuak eta zakurrari eutanasia emateko legezko prozedurak arautzen dituzte.\nHumane Society erakundeak sodio pentobarbitala injektatzea gomendatzen du, txakurra eutanasiatzeko.\nZakurraren eutanasia egin aurretik, animaliak sedazio sakona edo anestesia orokorra jaso behar du.\nAlbaitariak maskotaren osasun-egoeraren berri emango dio eta eutanasiaren aukera aukerarik onena den ala ez gomendatu ahal izango dio.\neutanasia heriotza perros-eu


Justizia politizatzen dute ideiak jazartzeko — ELA Sindikatua\nJustizia politizatzen dute ideiak jazartzeko\nJustizia politizatzen dute ideiak jazartzeko Espainiako Auzitegi Gorenak erabaki du espetxean mantentzea Oriol Junqueras eta Joaquim Forn, baita ANC eta Òmnium Culturaleko buruak, Jordi Sànchez eta Jordi Cuixart ere. Honek agerian uzten du, beste behin, espainiar Estatuan Justizia administrazioa zenbateraino dagoen politizatuta; deigarria da erabakia dagoeneko bezperan filtratu zitzaiela hedabide batzuri. https://www.ela.eus/eu/albisteak/justizia-politizatzen-dute-ideiei-jazartzeko https://www.ela.eus/eu/albisteak/justizia-politizatzen-dute-ideiei-jazartzeko/@@download/image/libertad.jpg\nEspainiako Auzitegi Gorenak erabaki du espetxean mantentzea Oriol Junqueras eta Joaquim Forn, baita ANC eta Òmnium Culturaleko buruak, Jordi Sànchez eta Jordi Cuixart ere. Honek agerian uzten du, beste behin, espainiar Estatuan Justizia administrazioa zenbateraino dagoen politizatuta; deigarria da erabakia dagoeneko bezperan filtratu zitzaiela hedabide batzuri.\nPolitikoa izan zen 155. artikulua ezartzeko erabakia; politikoa da, halaber, epaile eta fiskalen bidez herri katalanaren erabaki demokratikoa baldintzatu nahi izatea: beldurra hedatuz egitasmo politiko jakin batzuk bultzatzeko askatasuna mugatu nahi dute. Gorenaren erabakia ez da politika judizializatzearen ondorio, justiziaren politizazioarena baizik, helburua Katalunian eta Estatu guztian aldebakarreko inboluzio agenda inposatzea baita.\nELAk espetxeratuen askatasuna galdegin du.


EAE-ko hezkuntzan talde lana herren\nEAE-ko hezkuntzan talde lana herren –\nTalde lana ezinbestekoa da. Ezinbestekoa egunerokoan helduen artean baita gazteagoen artean ere. Baina benetan, ba al dakigu elkarrekin lan egiten? EAEko ikasleak estatu espainiarreko ikasle guztien artean talde lanean okerrenetarikoak direla jakin dugu. Hori da, PISAk dioena. Nahiz eta PISAri bakarrik kasu egitea ez den egokia, garrantzitsuak diren beste balore batzuk ez baitituzte baloratzen, emaitza hauek pentsarazi egin digute.\nEmaitza hauek jaso aurretik, hezkuntzan ari garen asko gai horri buelta bat eman nahian ari ginen. Ikasleak eta gurasoak ere kexaka entzuten ditugu. Ikasleek diote arazoak izaten dituztela talde lanetan normalean. Askok ez omen dute haien zatia egiten. Hori dela eta, beste batzuk egin behar izaten omen dute bakoitzari tokatzen zaion zatia eta lana egin ez duen ikaslearen lana. Badira ikasle batzuk besteen lanak egokiak ez direla pentsatzen dutenak eta lan guztia aldatzen dutenak besteen lana gutxietsiz. Gurasoek, berriz, haien seme-alabek besteen zatiak ere egiten dituztela diote eta ikaragarrizko lan karga dutela, eta askotan giro txarra beste kideekin.\nIrakasleok, berriz, zatika egin dutela diogu. Ez dutela taldean lan egin eta kasu askotan, besteek egin duten zatia irakurri ere ez dutela egiten. Batzuetan, letra ezberdinekin ere aurkezten dituzte lanak. Zatika lan egitea, ordea, ez da taldean lan egitea. Inork ez die, ordea, ikasle hauei talde lanean lan egiten erakutsi. Irakasleek izan beharko lukete talde lanean gidari. Baina, nork erakutsi dio irakasleari horretan? Irakasleak ere ez daude horretan trebatuta.\nBartzelonako Sadako eskola ezagutzeko aukera izan nuen. Bertako zuzendariak eskolaren funtzionamendua azaldu zigun eta gero, DBH2ko bi ikasle etorri zitzaizkigun eskola erakustera. Ikasle horiek zuten komunikatzeko gaitasunarekin erabat harritu ginen. Helduak ziruditen! Ikasleak eskolan nola lan egiten duten kontatu ziguten. Oso kontziente dira ikas prozesuaren inguruan, oso barneratuta dute eta parte dira, bai hezkuntza sisteman baita ikasketanprozesuan ere. Sadakon, gelak taldean lan egiteko egituratuta daude eta ez irakasleari begira. Aprendizai kolaboratiboari ematen diote garrantzia, hekuntza emozionala, soziala eta filosofikoari eta ikasleak komunitatean hartzen dute parte. Proiektuak eta haiek sortutako ekimenak eramaten dituzte aurrera. Ikasle bakoitzak rol bat hartzen du eta bakoitzaren ebaluazioan eta koebaluazioan hartzen dute parte.\nCharles Tripp (beso gabe) eta Eli Bowen (hanka gabe). 1890\nAskotan gela batean bi irakasle daude. Bi gelek batera lan egiten dute. Ikasle asko dira baina taldeka lanean ari direnez, ez du horrek axola. Ikasgaiak ez dira existitzen. Konpetentzia transbertsalak lantzen dituzte.\nProiektu batean, mineralen inguruan lan egin dezakete, ordenagailua erabiliz informazioa bildu eta ondoren, testua idazterakoan konpetentzia linguistikoa erabili edo konpetentzia artistikoa erabiliz aurkez dezakete helburuen arabera. Eskolako txoko guztietan ikus zitezkeen ikasleak taldeka haien kasara lanean. Irakaslearen beharrik gabe. Harrigarria benetan!\nOraindik zer ikasi badugula konturatu nintzen. Adibideetatik ikas dezakegu gurera moldatuz. Bada garaia gure eskoletara praktika onak ekartzeko eta ikasleak ikaste prozesuaren kontzientzia har dezaten lan egiteko.\nAlaitz Amundarain – Hala Bedi\nEAE-ko hezkuntzan talde lana herren EAE-ko hezkuntzan talde lana herren\nEAE-ko hezkuntzan talde lana herren, eskola, eskola-publikoa, hezkuntza, hezkuntza sistema, Ikastolak, kolektiboa, psikologia, talde lana, taldea, umeak\nOlentzero lesakarra da, ez zalantzarik egin


Testu hori irakurri ondoren, esaldi bakar batekin komentatu du Jesusek guztia: «Gaur bete da entzun berri duzuen Idazki hau». Lukasen arabera, jendeak begiak «Jesusengan finko jarriak zituen». Guztien arreta, irakurri den testutik Jesus beragana igaro da. Zer aurki dezakegu gauk guk geure begiak Jesusengan finko jartzen baditugu?\nJainkoaren Espirituak eraginik dihardu Jesusek. Honen bizitza guztia eragin, gidatu eta norabidetu dute Jainkoaren arnasak, indarrak eta maitasunak. Jesusen jainkotasunean sinestea ez datza kontzilioek landutako formula dogmatiko bat edo beste teorikoki aitortzean. Haren samurtasunean eta suan, haren hitzetan eta keinuetan, fededunok «Jainkoa» deitzen dugun bizitzaren azken Misterioa era zehatzean aurkituz joatean datza.\nJainkoaren Profeta da Jesus. Hau ez dute igurtzi oliba-olioz, erregeak igurtzi ohi zituzten bezala gobernu-aginpidea emateko edota apaiz nagusiak igurtzi ohi zituzten bezala ahalmen sakratuaz hornitzeko. Jainkoaren Espirituak «gantzutu» du Jesus. Ez da etorri ez gobernatzera, ez errege izatera. Jainkoaren profeta da, bizitza liberatzeari emana. Soilik, haren profeta-espirituz bizitzen ikasten badugu jarraitu ahal izango diogu.\nBerri on da Jesus pobreentzat. Jesusen jarduera Berri On da gizarte-klase marjinatuena eta baliogabetuena denarentzat: zerbait on entzuteko premia handiena dutenentzat, guztiek umiliatzen eta bazter uzten dituztenentzat. Jesusen antzeko izaten orduan hasiko gara: gure biziera, gure jarduera eta maitasun solidarioa pobreek gauza on bezala sumatzen hasiko direnean.\nJendea askatzeari emanik bizi da Jesus. Gizakia esklabotasun-mota guztietatik askatzeari emanik bizi da Jesus. Sufrimendu, zapalkuntza eta abusu guztietatik askatzen duen pertsona bezala sumatu du jendeak; zentzugabekeriatik eta etsipenetik askatzen duen argitzat hartu dute itsuek; onginahi eta barkazio bezala sumatu dute bekatariek. Jesus hori esklabotzen, kaskartzen eta gizagabetzen gaituen ororen askatzailetzat hartuz goazen neurrian izango gara haren jarraitzaile. Orduan hartuko dugu bera betiko Bizira bideratzen gaituen Salbatzailetzat.\n3 tiempo ordinario – c (Lc 1, 1-4 : 4, 14-21)


Ferroalloy Factory - Feng Erda Taldea\nTengzhou Delifu Casting Materials Co., Ltd., FENG ERDA GROUPen filiala. 2009an sortu zen, konpainiak 320 langile ditu urteko 660 milioi yuaneko irteerako balioa dutenak. Sei ekoizpen lerro automatiko daude. Produktu nagusiak hauek dira: (kromoko serie GB3683-2008) karbono handiko ferrokromoa, karbono gutxiko ferrokromioa, mikrokarbono ferrokromioa, (manganeso serie GB3795-2006) karbono handiko ferromanganesa, karbono ertaineko ferromanganesa , karbono gutxiko ferromanganesoa, (sistema inokulatzailea) ferrosiliziozko inokulatzailea, silizio-bario inokulatzailea, Silizio-Bario-kaltzio inokulatzailea, (karbonizatzaile sistema), kokean oinarritutako karbono gehigarria eta abar.\nFerroaleazioen ekoizpen lerroa\nHamar urte baino gehiago garatu ondoren, siderurgia hornitzaile bikaina bihurtu da. Batez ere altzairu herdoilgaitzezko xaflak eta altzairu herdoilgaitzezko piezak fabrikatzerakoan, Alloy Dep. "kromo altua, kromo baxua, mikro kromoa" bere abantaila eta ezaugarri bereziak erakusten ditu: kalitate egonkorra, konposizio egonkorra, xurgapen tasa altua. Industrian irudi ona ezartzeko, ospe ona lortu.\nKostuen mugak direla eta, ekoizpen lantegiak "Shizuishan hirian, Ningxia" eta "Baotou hirian, Barne Mongolian" daude. Fusioen eta erosketen eta konbinazioaren bidez, DELIFU CASTING produkzio enpresa bikaina bihurtu da, "kalitate bikaina, ingurumena babestea, eskala handikoa eta kalitate handikoa" duena. Enpresaren plataformaren eta sendotasunaren laguntzarekin, kromoko eta manganesoko lehengaien% 85 atzerriko meatzaritzako enpresa ezagunetatik inportatzen dira produktuaren kalitatearen eta lehengaien hornikuntzaren egonkortasuna bermatzeko.


Aurrekoa Azaroak 24 Igandea Hurrengoa\nAzaroak 24 • 19:00 • Gazteszena (Egia K.E.) (Egia) Antzerkia eta Dantza\nFlaque lanak malabarismo-muntaia berezia eskaintzen dio publikoari. Hemen, giza gorputzak dimentsio berri bat bereganatzen du, diziplinaren garapenaren elementu funtsezkoa izaki. Zenbait eszenaren bidez, hitzik gabeko istorio txikiak, Marinetek eta Longequelek malabarismoarenganako pasioa erakusten dute, gorputz-lengoaia berrasmatzen, muntaia argi batean, "bizitasun, trebezia eta zehaztasun ikusgarriak" erakutsiz. Mimika eta dantza elkartzen dira, mugimenduei forma emateko.\nInformazio gehiago: Defracto Compagnie\nAzaroak 24 • 12:00 • Kutxa Ekoguneko haur parkea Literatura\nAzaroak 24 • 18:00 • Larratxo K.E. (Altza-Larratxo) Antzerkia eta Dantza\nBazen behin oso gaixorik zegoen tsar bat. Diagnosia: "Gizon hau ez da zoriontsua"; sendabidea: "Gizon zoriontsu bat aurkitu behar duzue, tsarrak horren alkandora jantzi dezan". Paraiso Antzerkiak gizadiaren abentura handienetako batean parte hartzera gonbidatzen zaituzte, hau da, zoriontasuna bilatzera. Leon Tolstoiren Gizon zoriontsuaren alkondara ipuinean oinarrituta.\nInformazio gehiago Paraiso Antzerkiaren webgunean.\nAzaroak 24 • 19:00 • Victoria Eugenia Antzokia (Erdialdea) Musika\nHaur antzerkia: Gizon zoriontsuaren alkandora\nAzaroak 24 • 18:00 • LARRATXO KULTUR ETXEA (Altza-Larratxo) Euskara +\n+6 urte – 3 €\nIBILALDI TEMATIKOA: DONOSTIA BELTZA\nAzaroak 24 • 19:00 – 20:30 • KUTXA KULTUR GELAK (Erdialdea) Euskara +\nAzaroak 24 • 12:30 • EUREKA! ZIENTZIA MUSEOA (Erdialdea) Euskara +


«Furgoneta turismoa asko igo da Zaraitzun» | Hurrengo Irteera | GARA Euskal Herriko egunkaria\nOTSAGABIKO TURISMO BULEGOA\nJoseba SALBADOR GOIKOETXEA|OTSAGABIA Eguneratua:\nOtsagabiko Turismo Bulegoak bertatik pasatzen den bisitarien kontrola eramaten du. Zer berezitasun izan du aurtengo udak?\nBeste urte batzuetan, uztail bukaeran eta abuztuan hasten ginen jende gehiago izaten. Aurten, berriz, ikusi dugu jendea ekain bukaeratik hasi dela etortzen. Hau da, konfinamenduaren ondoren ateratzen utzi gintuztenetik hasi zen jendea etortzen, eta horregatik uztailean beste urte batzuetan baino jende gehiago izan dugu. Hori bai, abuztuan jende gutxixeago ibili da.\nAbuztuan jende gutxiago diozu?\nBai, zenbakiei begiratzen badiegu bai. Gauza da aurten ez dugula antolatutako talderik izan. Beste urte batzuetan autobus asko izaten genituen; kontuan hartuta ibilgailu bakoitzean 55 pertsona etortzen direla, zenbakiak asko igotzen dira. Aurten, ordea, ez dugu autobusik izan eta zenbakiak jaitsi egin dira, gutxi bada ere.\nHorrek esan nahi du, orduan, antolatu gabeko bisitari gehiago etorri dela.\nBai, estatistikari begiratuta, familia, bikote edo lagun kuadrilla gehiago etorri direla esan dezakegu, hau da, partikularki datozenak eta ez antolatutako bidaietan. Zentzu horretan, bai nabaritu dugu furgoneta eta aurokarabana turismoa asko igo dela. Masifikazio pixka bat izan dela esango nuke. Gainera, gu ez gaude prestatuta kopuru handi horiek kudeatzeko. Badakigu Nafarroako beste eskualde batzuetan inprobisatu egin behar izan dituztela turismo mota horrentzako guneak, baina hemen ez da hori egin eta uda ahal izan dugun moduan pasatu dugu.\nBisitarien jatorriari buruz nabaritu al duzue aldaketarik?\nEz, alde horretatik ez dugu hainbesteko aldaketarik sumatu. Oro har, hona etortzen den jendea euskalduna da, eta, gero, hiri handietakoa: Bartzelona, Madril eta Valentzia. Aurten katalan gehixeago ibili dela esango genuke, agian Iberiar penintsulatik kanpo ez direlako atera.\nBisitarien etorrerak jende pilaketarik sortu al du?\nNeurri batean bai. Gure sentsazioa da herrietan jende pilaketa dezente izan dela. Eskualdeko herri txikietan agian ez, baina Otsagabian bai. Hori ikusita, pentsatzen genuen estatistiketan isla izango zuela, baina azkenean ez da hala izan.\nEta zein izan daiteke horren arrazoia?\nBi arrazoi izan dira nagusiki: alde batetik, hemengo jendea ere beste urte batzuetan baino gehiago ibili da, oporretara ez delako joan; eta, bestetik, bigarren etxea hemen dutenek, asteburu-pasa etorri beharrean, uda osoa hemen pasa dute. Eta hori guztia nabaritu egin da herriko kaleetan.\nZaraitzura etortzen den turistak zer bilatu nahi du?\nBatez ere lasaitasuna, natur ingurunean galtzea, eta, horretarako, aukera paregabea du Iratiko oihanean. Eta herri txikiak ikustea ere bai. Bestalde, jende askok Iparraldeko Kakuetako arroila eta Holtzarteko zubiari buruz galdetu digu, baina hor bai sortu direla jende pilaketak eta azkenean ixten bukatu dute. Aurtengo arazoa hori izan da, jende guztia lasaitasun bila atera dela. Azkenean, guztiok gauza bera nahi genuenez, zaila izan da lasaitasun hori aurkitzea.\nHala ere, Iratiko oihanean zaila izango da pilaketak sortzea...\nBai, baina jende askok galdetzen zigun ea Irati oso beteta egongo ote zen. Guk esaten dieguna da agian parkingean bai izan daitekeela pilaketaren bat, baina gero, oihanean, oso zaila dela hori gertatzea, sarrera eta ibilbide asko daudelako. Azken finean, 17.000 hektarea dira eta bakoitzak nahi duen aldera jotzen du.\nUdazkenean ere jende asko espero duzue?\nBai, hemen udazkena ere fuertea izaten da, batez ere asteburuetan. Perretxiko bila jende asko etortzen da.\n«Aurtengo arazoa izan da jende guztia lasaitasun bila atera dela. Azkenean, guztiok gauza bera nahi genuenez, zaila izan da lasaitasun hori aurkitzea»«Furgoneta eta aurokarabana turismoa asko igo da. Masifikazio pixka bat izan dela esango nuke. Gainera, gu ez gaude prestatuta kopuru horiek kudeatzeko»


Sayren legea – Gizapedia\nSay-ren legea, merkatuen legea ere deitua, 1803an Jean-Baptiste Say frantses ekonomilari klasikoak plazaraturiko teoria da, ekonomia klasikoaren oinarrizko axioma edo baldintzatzat hartzen dena.\nSay-ren legearen arabera, eskaintzak neurri bereko eskaria sortzen du: zerbait erosi ahal izateko, aurretik ekoitzi egin behar da, eta erosiko denaren zenbatekoa (eskari globala) ekoitzi denaren zenbatekoarekin dator bat. Legeak aurretiko baldintza bakarra eskatzen du: ekoitzi eta eskaintzen dena eskaritik eskatzen den zerbait izatea; hortik aurrera eskaria eta eskaintza berdintzeko oztoporik ez dago. Familiek aurrezten duten dirua eskari geroratu moduan soilik ulertu behar da, eta une jakin batean eskaintzaren eta eskariaren artean egon daitezkeen desorekak prezio aldaketen bitartez erregulatuko dira.\nOndorio gisa, Sayren legeak gainprodukzio krisiak ezinezkoak direla ezartzen du, produkzioaren eskaintzak beti aurkituko duelako bere eskaria. Areago, hazkunde ekonomikorako ekoizpena, eta beraz eskaintza, handitu behar da. Gainprodukzioaren aurka, zirkulazioan dagoen dirua gehitzeak berriz, prezioak igo bakarrik egingo luke Sayren arabera.\nSay-ren legea izan zen XIX. eta XX. mendearen hasieran makroekonomia menderatu zuen ekonomia klasikoaren oinarri nagusietako bat. John Maynard Keynesek lege horren aurkako argudio eta ebidentzia sendoek (izan ere, gainprodukzio krisiak egon bazeuden, 1929ko kraxaren ondorengo krisia, esaterako) ekonomia klasikoa baztertzea eta keynesianismoa izeneko paradigma gailentzea ekarri zituzten 1930eko hamarkadatik aurrera.


Itxialdia: Eta ume txikiak? - Luzaro\nItxialdia: Eta ume txikiak?\n2020 April 14, Tuesday\nEgunotan, etxetik hausnartzen ari garela, ume txikienen inguruan hitz egiteko premia antzeman dugu (hots, urtebete baino gutxiago duten haurrak). Horregatik, ondorengo testuetan, gai horren inguruko hausnarketa anitz topatuko dituzue.\nBadakigu ez dagoela hezitzeko eta gauzak egiteko eredu bakarra, benetakoa eta zuzena dena, baina badaude zalpaldu behar ez ditugun marra gorriak. Gizakiak garenez gero, inperfekzioan mugitzen gara, baina horrek ez du esan nahi denak balio duenik.\nUme txikiei dagokienez, bizi dugun “konplexutasun emozionalagatik”, eta jaioberria den edo oso txikia den umea badugu gurekin zailagoa izan daiteke. Lehendabizi, badago arriskua umea “erabiltzeko” tentsio emozionalak edo afektiboak konpentsatzeko, bideratzeko edota horietatik babesteko baliabide bezala.\nBadakigu ere, soberan, ume txiki batek bere bizitzaren lehenengo hilabeteetan biziko duena oinarrizko elementua izango dela bere pertsonaren eraikuntza eta garapenean. Horregatik, maitasun eta lasaitasunez zaindu behar dugu. Antsietatea eta agresibitatea ez dira lagungarriak. Ezta abandonua, tratu txar eta zorrotzak, “gainbabesaren inbasioa” edota “gainestimulazioa”.\nUme txikia babestu behar dugu zaintzen duten helduen tentsio emozionaletatik.\nBesarkatzeko garaia da, laztanak egiteko, hitz egiteko, abesteko, sehaskatzeko, begiratzeko, irribarre egiteko, jolas txikiak egiteko, eta errespetu eta maitasun askorekin tratatzeko ekintza guztietan: bainatzean, pixoihala aldatzean, etab. Lasaitasunarekin, ahal den neurrian.\nSubjektu bezala tratatu umea, objektu bezala beharrean (batzuetan, pixoihala aldatzean, estali eta ireki behar den fardel baten antzera tratatzen ditugu). Orain, beharbada, ez dugunez horrenbesteko presarik, aprobetxatu dezakegu zaintza bilakatzeko momentu bakoitza, umearekin komunikatzean, jolastean eta elkarrizketan aritzean.\nAzkenik, garrantzitsua da honakoa ezagutzea, berriz kalera irteteko eta beste pertsonekin topatzeko unea iristen denean kontuan hartzeko: 5-8 hilabeteen arteko tartea oso esanguratsua da ume txikien bizitzan, orduan hasten baitira heldu ezagunak eta ezezagunak ezberdintzen, eta “arrotza denari beldurra” izaten hasten dira (defentsa biologiko interesgarria da hori). Horrek esan nahi du heldu zaintzaileok kontuan izan beharko dugula, itxialditik ateratzean, kalteberatasun handiko egoeran egon daitezkeela, “kanpoko errealitatearekin” eta pertsona “arrotz” askorekin topatuko direlako. Antsietate gabe baina sentsibilitate askoz zaindu beharreko egoera izango da hori.


kritiken hemeroteka » Desengainuaren garaia\n« ‘Concerte pour le main gauche’ | Hala ere, beti pauso bat aurrera »\nDesengainuaren garaia Javier Rojo / El Correo, 2015-09-26\nAritz Gorrotxategiren azken liburu hau desengainuari buruzko nobela bat da, desengainutik idatzitakoa. Argumentua bi ataletan banatuta dago. Lehenengo atalean kontatzen direnak 90eko hamarkadan kokatuta daude. Erdigune moduan taberna bat aurkezten da, “Krapula” deitzen dena, non pertsonaia batzuk elkartzen diren. Pertsonaiok berez nahiko desberdinak dira, hain desberdinak non, batzuetan, norbanakoak barik ereduen errepresentazioak baitirudite. Izan ere, taberna horretan berdin elkartzen dira Kale Borrokan aritzen diren gazte abertzale porrokatuak zein paparrean lazo urdina daramatenak. Leku horretan pertsonaia hain desberdinak elkartzen direla aprobetxatuta, lehenengo pertsonan hitz egiten duen narratzaileak istorioak kontatzen ditu, pertsonaiei buruzkoak edo pertsonaien ingurukoak, eta ez du egokiera huts egiten iritziak ere plazaratzeko.\nNobela istorioz istorio, anekdotaz anekdota, aurrera doa, baina lehen esan bezala, iritziak ere ez dira falta. Alde honetatik esan behar da kontrajarpen bat agertzen dela argumentuaren norabidea antolatzen: Nietzscheren ideiak oinarritzat hartuta, norbanakoaren eta artaldearen arteko kontrajarpena, narratzaileak behin eta berriro artaldetik aldendu nahia azaltzen du-eta. Bigarren partea “orain” kokatuta dago eta lehenengoaren ondoriotzat har daiteke. Pertsonaiek aspaldian utzi dute tabernan elkartzen zireneko garai hori eta bakoitzak bere bizitza egiten du. Narratzaileak artaldetik aldentzearen aldeko aldarrikapenekin jarraitzen du, baina kontraesanez beterik.\nGorrotxategiren nobela batzuetan episodikoegia da eta narrazioaren haria gal daiteke, baina nahiko ondo islatzen du desengainuaren ibilbide osoa ezagutu dutenen giroa.


Ikuskizunak - LA TRASERA - Erriberriko Antzerki Jaialdia (Nafarroa)\n2020ko uztailaren 18, larunbata - 20.00etan\nAtzealdea neskato arraro baten bizi-aterpea da. Neskak, desberdina denez, hesitik ezkutuan behatu du denboraren igaroaldia. Ezkutatzeko, topo egiteko, musu emateko, drogatzeko, norberarekin amets egiteko eta, batez ere, idazteko leku bat da.\nComo las cenizas por el fuego lanaren arrakastaren ondoren, Iralei bere testu batekin Itzuli da Erriberriko Antzerki Jaialdira: La trasera, non elkarrekin bizi diren errealitatea eta fikzioa, autobiografia eta besteren bizitzak, iragana eta poesia, Iratxe García Uriz egilea markatu duten Lorca edota César Bríe bezalako izenen usain gozoa duten kontakizunak.\nLeire Ruiz eta Iratxe García Uriz.


Ane Irazabal saritua Euskal Kazetaritza sarietan - Arrasate - Goiena.eus\nAne Irazabal saritua Euskal Kazetaritza sarietan\nJokin Guridi 2017-11-08 14:12\nErabakita daude dagoeneko Euskal Kazetarien Elkarteak eta Kazetarien Euskal Elkargoak banatzen dituzten aurtengo Euskal Kazetaritza Sariak. Euskal Kazetariak atalean izan da saritua Ane Irazabal, guda eta gatazka zonaldeetan egindako lanagatik. Arrasatearraz gain, Gervasio Sanchez, Mariano Ferrer, Iñaki Iriarte, Euskal Herriko Bertsolari Txapelketa eta Mikel Iturralde ere izan dira sarituak.\nBilbon gaur goizean jakinarazi denez, Euskal Kazetarien Elkarteak eta Kazetarien Euskal Elkargoak antolatutako Euskal Kazetaritza Sariak 2017, BBKren, Euskaltelen eta Bilboko Udalaren babesarekin, eta LOGI Expressen laguntzarekin egin direnak, badituzte irabazleak. Horien artean dago Ane Irazabal, Euskal Kazetariak atalean. Atal honetan, kazetaritzako lanbiderako eredu diren profesionalak saritzen dira, Euskadin, maila nazionalean edota nazioartean egindako lanagatik. Kasu honetan, guda eta gatazka zonaldeetan egindako lanagatik saritua izan da Ane Irazabal.\n'Adierazpen askatasunaren Jose Maria Portell' saria Gervasio Sanchezi egokitu zaio, gatazka armatuetan egindako lanagatik. 'Ibilbide profesionala' ataleko saria berriz, Mariano Ferrer eta Iñaki Iriarterentzat izan da, Egin eta Deia egunkarien jaiotzaren 40. urteurrenean bi zuzendariak sarituz. Euskal Herriko Bertsolari Txapelketak eraman du 'Pertsonaia/Giza instituzioari' saria, komunikabideekin duten harremanagatik eta komunikazio on baten bitartez, euskal kulturaren zati bat berreskuratzen laguntzeagatik. Azkenik, 'Kazetaritza Digitala' saria Mikel Iturralderentzat izan da Treneando blogagatik.\nSarituak Euskal Autonomia Erkidegoko hainbat komunikabideetako ordezkariek osatutako epaimahai batek aukeratu ditu.


Autobus zerbitzu bereziak saninazio jaietan - Azkoitia - Maxixatzen.eus\nAutobus zerbitzu bereziak saninazio jaietan\nMaxixatzen.eus 2019-07-22 12:36\nAzpeitiko saninazio jaiak direla eta, abuztuaren 4ra arte Lurraldebusen autobus geltoki aldaketak izango dira. Horrez gain, abuztuaren 1era arte eguneko zein gaueko zerbitzu bereziak eskainiko dituzte.\nJulian Elorza Hiribideko eta Tren Museoko geltokiak bertan behera geldituko dira eta autobusak, saihesbidean, Tren Museoaren ondoan dagoen oinezkoentzako zubiaren parean geldituko dira.\nSaninazio jaietan, uztailaren 30etik abuztuaren 1era gaueko autobus zerbitzu berezia eskainiko du Lurraldebusek. 00:10ean, 01:40ean, 02:40ean, 03:40ean, 04:40ean, 05:40ean eta 06:40ean abiatuko da Azpeititik Azkoitirako autobusa.\nZerbitzu berezia, UK01 linean\nUK01, Azkoititik Donostiara eta Donostiatik Azkoitirako autobus linean zerbitzu berezia eskainiko dute, gaur eta bihar. Altzibarko geltokian 21:45ean eta liburutegi aurrekoan 21:50ean abiatuko da Donostiarako autobusa. Donostiatik Azkoitirako autobusa, berriz, 23:05an abiatuko da Donostiako autobus geltokitik, eta 23:15ean Askatasunaren Hiribidetik.


Hitman 3 - games.eus\nGuztira, mundu osoan zehar banatutako 20 mapa baino gehiago dira, eta 47ren historia kontatzen digute, Agentziaren zerbitzura dagoen hiltzaile gisa. Baina Hitman 3ren azterketan jarriko dugu arreta, gure agentea Providenceko hiru bazkideak desagerrarazteko prest dagoela, Diana Burnwood eta Lucas Grey lagun zaharraren laguntzarekin. Agentearen historia honaino jarraitu badugu, jolasak amaiera perfektua bezala funtzionatzen du. Baina gure kasua ez bada, lasai, Hitman 3k “behin betiko itxiera” gisa funtzionatzeko asmoak aukera ematen baitigu laster egoera batean jartzeko eta historiaz gozatzeko.\nHilketaren sandbox bat\nHitman 3ren maila bakoitza “sandbox” txiki bat bezala hedatzen da, non egile bezala ditugun trebetasunak probatzen diren. Askotariko sei agertoki dira, gure “sormena” saritzen dutenak. Helburu nagusia gure biktima detektatzea eta desagerraraztea da, aurkitu gabe, baina mapa bakoitzak misioa gauzatzeko moduan “birsortzeko” aukera ematen digu. Dubain, munduko eraikin garaienaren goiko solairuan biltzen diren bi helburu isilarazi behar ditugu, Thornbridge etxean (Dartmoor), eszenatokia erabat aldatzen da, eta 47k detektibe lanak egiten ditu, Agatha Christieren eleberri baten Cluedoren antzeko krimen bat ebatzi behar duena. Harraparia preso bihurtzen da Berlinen, dantza-klub batean “galtzea”, IKAko 5 agente aurkitzea eta horiekin amaitzea denean helburua, antolakuntzari mezu bat bidaltzeko. Eta Chongqingek, datu zentroak, piztiaren bihotzean infiltratzea proposatzen digu, Txinako kaleak eta segurtasun handiko instalazio bat uztartzen dituen eszenatoki batean. Azkenik, 47 bisitatuko ditu Mendozako (Argentina) upategi batek eta Karpatoak zeharkatzen dituen tren batek. Maila horien guztien diseinua nahiko irekia da, eta bihurgunez, bide alternatiboz eta tranpa egiteko moduez beteta dago.\nExekuzio garbi bat egitea nahiko zaila da. Mailek esplorazioa eta planifikazioa eskatzen dute, eta joko-sistemak lehen jokoetatik ezagutzen genuen horretan sakontzen du. Gure biktimen lurra eta mugimendua ezagutzen ditugunean, metodo bat aukeratu behar da, tresna klasikoetatik, hala nola edariak pozoitzea edo baranda batetik prezisio-errifle hutsezinera bultzatzeaArgi dago askoz ere pozgarriagoa dela agertokiko objektuak erabiltzea lortzen badugu, eta lekuko askok diote ustekabeko heriotza izan zela. Hala eta guztiz ere, 47ko arma nagusia zibilak konorterik gabe uzteko aukera da (behar ez diren heriotzengatik zigortzen gaituzte), eta beren jantziekin mozorrotu ahal gara eremu mugatuetan sartzeko. Historia misio bat egitea ez da oso zaila (30 minututan helburua bete dezakegu), baina maisuki egiteko askoz gehiago behar da.\nHitman 3k amaiera ematen dio trilogiari kokapen berriekin, gure helburua desagerrarazteko hamaika aukerarekin, eta hobekuntza teknikoekin, aurreko jokoen mailetan ere gozatu ahal izango ditugunak, dagoeneko eskuratu baditugu. Ez du bilakaera handirik izan, baina emanaldi ona da, oraingoz, 47 agenteari agur esateko.\nTrilogiarako itxiera ona, aurreko joko-mailak inportatzeko aukera ematen diguna eta VRrekin bateragarria dena. Dartmoorren maila. Mekanika batzuk zaharkituta geratu dira. I.A.ko akatsek esperientziatik\_”atera” gaitzakete.


Telebistaren benetako iraultza hemen da, eta ez da LTDa — Eibar.ORG | Eibarko peoria\nHemen zaude: Hasiera / Blogak / e-gorblog / Telebistaren benetako iraultza hemen da, eta ez da LTDa\netiketak: Elhuyar aldizkaria, Android, Google, Google TV, informatika\n>> Nik ez dut ukatzen software librea, estandar irekiak eta horrelakoen aldekoa eta kontrola, itxitasuna, DRMa eta horrelakoen kontrakoa naizenik...\nNik ez dut jarrera hori kritikatzen, ni ere software librea eta estandar irekien aldekoa naiz. Kritikatzen dudana da, Google-k ongi egiten dituenak esateko, askotan Apple aurrean jartzea honek gauzak zein oker egiten dituen leporatuz. Jarrera guztiz zilegia iruditzen zait, baina kritikagarria. Esan bezala, nire irudipena da horrek laguntzen duela gainontzeko alternatibak existitzen ez direlako irudia ematen. Beti arrain handiez ari bagara, nola haziko dira txikiak?\n>> ...etorkizunean telebistetan tendentzia berri bat nagusitzen den bakoitzean ez dugu telebista berri bat erosi beharko hori izateko, instalatu eta listo.\nTendentzia berri horrek hardware eskakizunik ez duen bitartean...\n>>...Iruditzen zait telefono eta tablet-etan funtzionatu duen eredua telebistara eramateak eta atzean Google egoteak arrakastarako aukera ematen diola honi, eta iraultza ekar lezakeela sofako telebista-kontsumo ohituretan...\n>>Kable bat behar duzu, eta teklatu inalanbriko bat edo urrutiko aginte bat, eta ordenagailu eramangarri bat edo bestela bigarren ordenagailu bat, eta... Ez diot nik egin ezin daitekeenik, eta aspaldian gero eta errazagoa ez denik, baina horrelakoek ez dute apenas adopziorik izan. Esan dudan bezala, katxarro bakarrean eta dena erraz emanda, nik irudipena daukat (eta hori da, nire irudipena besterik ez) aukerak dituela iraultza ekartzeko.\nHain zuzen ere Google atzean egoteak arrakastarako aukera ematen badio, ez al da hark duen publizitate eta marketing ahalmenagatik, Iraultza bat delako baino? Arrazoia ematen dizut orain arteko gailuek ez dutela arrakastarik izan, eta inork gutxik ezagutzen dituela. Eta egia da Google TV-k hainbat berritasun dituela, baina azken finean Googlek proposatzen duena ez da ordenagailua egongelara eramatea? bere aplikaziodun sistema eragilearekin, telebista sintonizadorearekin eta pantaila erraldoi batekin? Horregatik iruditzen zait iraultza baina marketing-a dagoela honen atzean.\n>>Oker zaude, Google-k ez zaitu behartzen bere mugikorra erostera urrutiko aginte bat izateko. Nik idatzi dut...\ngauza honen inguruan, batetik nik inon ez dut esan Google-ek bere mugikorra erostera behartzen zaituenik, berak ematen duen irtenbidea hori zela baizik. Bestetik, nire komentarioa etzen oso serioa, honen inguruan, agian argiago utzi behar nuen..\n>> Beste ezer erosteko aukerarik ez dagoenean monopolio purua dago, baina ekoizle batek merkatu kuota oso-oso handia duenean ere de facto-ko monopolioak gertatzen dira. Windows-entzat beti egon dira alternatibak (Mac, Linux eta abar), baina praktika monopolistengatik kondenatu zuten...\n>> Oker zaude, Android-ek ez du ezeren monopolio edo oligopoliorik ez baita enpresa bat. Sistema eragile libre bat da telefono enpresa askok bere telefonoetan sartu dutena, eta horri esker ez dago ez monopolio ez oligopoliorik, smartphone-ak eta tablet-ak erosteko aukera ikaragarria baizik.\nHonen inguruan, nik ez dut esan Android-ek monopoliorik duenik, ezta oligopoliorik ere, komentario honen hasieran aipatu dudanaren ildo beretik zihoan kontua, hots, Google vs. Apple etengabeko alderatzeak bestelako alternatibak ezkutatzen dituela, eta horrek oligopolio baterako bidean jartzeko arriskua ekar lezakeela, baina ez gaur egun dagoenik, ezta gutxiago ere. Merkatu kuota ezberdinak begiratzea besterik ez dago horrelakorik ez dagoela konturatzeko.\nBestalde zure argumentazioan kontraesana dagoela iruditzen zait, esaten duzu Android ez dela enpresa bat, eta? zure argumentu bera erabiliz, Windows ere ez da enpresa bat, baina M$ praktika monopolistengatik kondenatu zuten... (pixkat maltzurra izatearren, hau ez hartu oso serio ere, behintzat Android-ek lizentzia librea du -ASL-).\nAmaitzeko, Apple-en monopolioaren eztabaida oso luzea izan daiteke, eta bestela ere izango ditugu aukera gehiago horri heltzeko...\nGoogle TV bultzatu eta bere garapena azkartzeko, orain Google-k SageTV erosi du, kode irekiko telebistetarako plataforma bat.\n> Eztakit ba, azkenaldian blog honek google-en euskarazko blog ofizialaren itxura gero eta handiagoa hartu du... eta Apple-n kontrakoa... eta ez da izango ni Apple-zalean naizenik gero!\n> Apple-en negozio eredua oso da kritikagarria, baina artikuluan Apple=Deabrua vs. Google=Aingerua dikotomiari bultzadatxoa ematen zaiola dirudi...\nNik ez dut ukatzen software librea, estandar irekiak eta horrelakoen aldekoa eta kontrola, itxitasuna, DRMa eta horrelakoen kontrakoa naizenik, eta bakoitzari berea: Google-k ez du dena perfektu egiten ezta gutxiagorik ere, baina lehenengotako hainbat gauza bultzatu ditu (hortik berari buruzko hiru artikuluak, Google Wave, Android eta Google TV) eta Apple-k denak bigarrenekoak ditu.\n> Tira txantxak alde batera utzita, Google TV-ri ikusten diodan berritasun nagusia web-a eta telebista bat bezala erabiltzeko aukera hori da, batez ere bilaketak eremu guztietan egiteko ahalmen hori eta hainbat gauza aldi berean ikusteko aukera.\nEz da hori bakarrik. Berritasun garrantzitsuenetakoa da aplikazioak instalatu daitezkeela erraz-erraz edozein Android-etan bezala, eta horrek ematen dituen askatasuna eta aukerak. Hirugarrenek egiten joango diren aplikazioekin aukerak milaka izango dira. Eta etorkizunean telebistetan tendentzia berri bat nagusitzen den bakoitzean ez dugu telebista berri bat erosi beharko hori izateko, instalatu eta listo.\n> Baina etzait iruditzen horrenbesteko iraultza suposatu duenik gaur egun merkatuan dauden teknologiekiko. Esango nuke internet aspaldi heldu zela sofara... Alde batetik, Internet arakatzailea integratuta duten telebistak badaude merkatuan aspaldi, nahiz egia den telebistako edo interneteko edukiak aldi berean ezin direla atzitu.\nEz dut esan iraultza teknologikoa denik, Google TV-ren atzean dagoena Android besterik ez da, eta hori aspaldi dago mugikor eta tablet-etan. Baina hala ere, zuk aipatzen dituzun telebistekiko bai dago alde handia, konparazioan iraultzailea izateraino ere esango nuke (goian aipatutako aplikazioena besteak beste).\nNik artikuluan esan dudana da iraultzailea izan daitekeela ohituretan, ordenagailuan eta beste gailu batzuetan eman diren aldaketak sofara eraman ditzakeelako. Iruditzen zait telefono eta tablet-etan funtzionatu duen eredua telebistara eramateak eta atzean Google egoteak arrakastarako aukera ematen diola honi, eta iraultza ekar lezakeela sofako telebista-kontsumo ohituretan. Noski, oker egon naiteke. Baina behintzat zuk aipatu dituzun telebista horiek ez dute lortu, zenbat jendek ditu?\n> Nik probatzeko aukera izan dut eta duten arazoetako bat teklatua da, telebistako mandoarekin bilaketak egitea ez da samurra izaten... baina badute gogokoen zerrendak osatzea, adibidez. Google-ek ematen didan irtenbidea bere sistema eragilea duen mugikorra erostea da, teklatu moduan erabili ahal izateko, mmmm ez dakit ba... merkatua irabazteko beste estrategia ote? ;)\nOker zaude, Google-k ez zaitu behartzen bere mugikorra erostera urrutiko aginte bat izateko. Nik idatzi dut Android telefono mugikorra urrutiko aginte gisa erabiltzea posible izango dela, sagu bat bailitzan edo ahots ezagutzaren bidez. Baina Google TV-k badakar urrutiko agintea, eta oso majoa gainera: urrutiko aginte bat baino zertxobait handiagoa da baina teklatu bat du. Artikuluaren Elhuyar aldizkariko paperezko bertsioan ikusten da nolakoa den, Zientzia.net-eko online bertsioan argazkia txikiegia dago.\n> Bestalde, iruditzen zait ordenagailua telebistari lotzea gaur egun gero eta errazagoa dela, ez da beste munduko softwarerik behar. HDMI kable batekin nahikoa da zure ordenagailua telebistako pantailan edukitzeko eta listo, ez dut uste oso friki izan behar denik horretarako. Noski, berriz ere bi sistemak aldi berean ezin direla erabili ere onartzen dut.\nKable bat behar duzu, eta teklatu inalanbriko bat edo urrutiko aginte bat, eta ordenagailu eramangarri bat edo bestela bigarren ordenagailu bat, eta... Ez diot nik egin ezin daitekeenik, eta aspaldian gero eta errazagoa ez denik, baina horrelakoek ez dute apenas adopziorik izan. Esan dudan bezala, katxarro bakarrean eta dena erraz emanda, nik irudipena daukat (eta hori da, nire irudipena besterik ez) aukerak dituela iraultza ekartzeko.\n> Apple-i buruz, uste dut Apple produktuak monopoliotik nahiko urrun daudela orokorrean. Ez dut uste Applezaleak ez garenok ezinbestean Apple-ena den produkturik erosteko beharrean aurkitu garenik, eskaintzen dituen produktu motetako batean ere ez, ni ez behintzat.\nBeste ezer erosteko aukerarik ez dagoenean monopolio purua dago, baina ekoizle batek merkatu kuota oso-oso handia duenean ere de facto-ko monopolioak gertatzen dira. Windows-entzat beti egon dira alternatibak (Mac, Linux eta abar), baina praktika monopolistengatik kondenatu zuten...\nEta smartphone-etan, iPhone-a atera eta Android iritsi aurretiko urteetan, Apple-k zeukan monopolioa de facto, behintzat merkatu eta erabilera batzuetan (mendebaldeko gizartean, aisiarako, Interneten ibiltzeko eta ez soilik deitzeko). Eta monopolioetan gertatzen diren efektuak zeuden, hala nola ekoizle berriak sartzeko sarrera hesiak (smartphone-ak saltzen hasi nahi zuen edozeinek sistema eragile propioa garatu behar zuen eta aplikazioz hornitu, horrek dakarren kostuarekin, eta hala ere zaila zuen iPhone-k bezainbeste aplikazio izatea, eta ez bada saltzen inork ez du zuretzat aplikaziorik egingo). Symbian ere hor zegoela onartuta, biren oligopolioa ere ez da egoera desiragarria. Android-ek hautsi zuen hori, ekoizle, modelo eta aukera ugari agertu baitziren. iPad-arekin berdin edo gehiago, Android-dun tablet-ak atera diren arte ez zegoen beste aukerarik merkatuan.\n> Monopolio eztakit baina nik "bipolio" itxura hartzen diot, eta hori monopolioa baino hobea izango da, baina hortxe hortxe...\nOker zaude, Android-ek ez du ezeren monopolio edo oligopoliorik ez baita enpresa bat. Sistema eragile libre bat da telefono enpresa askok bere telefonoetan sartu dutena, eta horri esker ez dago ez monopolio ez oligopoliorik, smartphone-ak eta tablet-ak erosteko aukera ikaragarria baizik.\n> Azken hausnarketa gisa, eta agian astakeria bat da, baina, nire ustez, telebista plataformaren bizitza egun ezagutzen dugun bezala desagertze bidean da, epe motzean ez bada ere. Izan ere, gero eta eduki gehiago interneten jartzen dira, baita telebista kate konbentzionalek ere. Beraz, ez al da logikoagoa eduki guztiak sarean egotea eta kitto? zertarako behar ditugu bi plataforma edukia berdina izango bada?\nAdos nago hori ere etorriko dela denborarekin. Baina hori gertatzeko Interneteko edukia sofatik modu erosoan kontsumitu ahal izateko gailuak behar dira, bestela ez da gertatuko. Eta Google TV moduko gailuak zabaltzeak horretan lagun dezake.\nEztakit ba, azkenaldian blog honek google-en euskarazko blog ofizialaren itxura gero eta handiagoa hartu du... eta Apple-n kontrakoa... eta ez da izango ni Apple-zalean naizenik gero!\nTira txantxak alde batera utzita, Google TV-ri ikusten diodan berritasun nagusia web-a eta telebista bat bezala erabiltzeko aukera hori da, batez ere bilaketak eremu guztietan egiteko ahalmen hori eta hainbat gauza aldi berean ikusteko aukera. Baina etzait iruditzen horrenbesteko iraultza suposatu duenik gaur egun merkatuan dauden teknologiekiko. Esango nuke internet aspaldi heldu zela sofara...\nAlde batetik, Internet arakatzailea integratuta duten telebistak badaude merkatuan aspaldi, nahiz egia den telebistako edo interneteko edukiak aldi berean ezin direla atzitu. Nik probatzeko aukera izan dut eta duten arazoetako bat teklatua da, telebistako mandoarekin bilaketak egitea ez da samurra izaten... baina badute gogokoen zerrendak osatzea, adibidez. Google-ek ematen didan irtenbidea bere sistema eragilea duen mugikorra erostea da, teklatu moduan erabili ahal izateko, mmmm ez dakit ba... merkatua irabazteko beste estrategia ote? ;)\nBestalde, iruditzen zait ordenagailua telebistari lotzea gaur egun gero eta errazagoa dela, ez da beste munduko softwarerik behar. HDMI kable batekin nahikoa da zure ordenagailua telebistako pantailan edukitzeko eta listo, ez dut uste oso friki izan behar denik horretarako. Noski, berriz ere bi sistemak aldi berean ezin direla erabili ere onartzen dut.\nApple-i buruz, uste dut Apple produktuak monopoliotik nahiko urrun daudela orokorrean. Ez dut uste Applezaleak ez garenok ezinbestean Apple-ena den produkturik erosteko beharrean aurkitu garenik, eskaintzen dituen produktu motetako batean ere ez, ni ez behintzat. Apple-en negozio eredua oso da kritikagarria, baina artikuluan Apple=Deabrua vs. Google=Aingerua dikotomiari bultzadatxoa ematen zaiola dirudi... monopolio eztakit baina nik "bipolio" itxura hartzen diot, eta hori monopolioa baino hobea izango da, baina hortxe hortxe...\nAzken hausnarketa gisa, eta agian astakeria bat da, baina, nire ustez, telebista plataformaren bizitza egun ezagutzen dugun bezala desagertze bidean da, epe motzean ez bada ere. Izan ere, gero eta eduki gehiago interneten jartzen dira, baita telebista kate konbentzionalek ere. Beraz, ez al da logikoagoa eduki guztiak sarean egotea eta kitto? zertarako behar ditugu bi plataforma edukia berdina izango bada?\nD.: LTDarekin sekulakoa sartu digutela pentsatzen dut, eskerrak Nafarrok eskupilota behintzat analogikoan ikusten dugun...


Emerid System: "Denok identifikatuko gaituen sistema" - SPRI\nBilbo Handiko bost ekintzailek garatutako sistema berritzaile horrek aukera ematen du edozein pertsona, animalia edo objektu identifikatzeko, “Emerid” sistema integratuz hainbat elementutan.\nMerkatuan ondo errotutako enpresekin dituzten lankidetza-akordioen bidez, konponbide hori integratu dute hainbat arropa eta elementutan, adimendun bihurtu daitezen; hala, erabiltzaileak uneoro identifikatuta daude, edozein larrialdi gertatuta ere.\nZer da Emerid?\nEmerid System larrialdietarako identifikazio-sistema bat da. NFC teknologiaren bidez, unean bertan ematen ditu erabiltzailearen informazio pertsonala, medikoa eta harremanetarako datuak; horrez gain, behin gailua irakurri ondoren, erabiltzailearen kokalekua ematen du, eta bestelako funtzionaltasunak ere baditu, integratzen den produktuaren arabera.\nFuntzionamendua oso sinplea da: aski da Smartphone bat, Tablet bat edo NFC teknologia eta Internet konexioa duen edozein gailu kokatzea “Emerid NFC Id Point” logoaren gainean; horrela, unean bertan eskuratzen da erabiltzaileari buruzko informazio guztia, Emerid aplikazioa edo programa deskargatu beharrik gabe.\nNeoprenozko jantziak eta bainujantzi adimendunak\nDagoeneko merkatuan da neoprenozko lehen jantzi adimenduna, sektorean 20 urte baino gehiagoko esperientzia duen Bizkaiko “Seland Neopren” enpresarekin lankidetzan garatua. Gama altuko neoprenoa da, eta Emerid System dauka integratuta. Produktua surf zaleei zuzentzen zaie, eta www.emerid.com web orrian eros daiteke edo Seland produktuak banatzen dituzten denda fisikoetan.\nEra berean, merkatura atera dituzte haurrentzat diseinatutako lehen bainujantzi adimendunak, oso baliagarriak hondartzan edo aisialdi zentroetan galtzen direnerako. Produktu horrek harrera bikaina izan du, oso eraginkorra eta sinplea delako, eta aukera ematen duelako galdutako haurrak identifikatzeko eta familiarekin harremanetan jartzeko. Bainujantziak ere enpresaren web orriaren bidez eskuratu daitezke: www.emerid.com\nEmerid System enpresak ongi egin ditu etxeko-lanak, produktuaren berri eman baitie larrialdi zerbitzuekin lotutako erakunde guztiei, esaterako, hauei: SOS Deiak, Bizkaiko Anbulantziak, Ertzaintza, Guardia Zibila, Polizia Nazionala, Gurutze Gorria, Udaltzaingoak… Horrela, larrialdi zerbitzu horiek badute sistemaren berri, ezagutzen dute eta erabili ere egin dezakete, behar badute.\nArduradunek diotenez, laster merkaturatuko dituzte “Emerid” sistemadun produktu berriak, gaur egun merkatuan dauden beste produktu batzuekiko aldea markatuko dutenak. Facebook eta Instagram sareetako profiletan jarraitu daiteke enpresaren bilakaera, hala aukera dago proiektu interesgarri eta berritzaile honi buruzko nobedade guztiak ezagutzeko, eta jakina, nahi bada baita ere erosteko.


Materialekin hartu-emanean | Kultura | Berria\nKarlos Martinezen eta Javier Arbizuren 'Macla, mamua, bismuto, vicario' proiektua ikusgai dago Oteiza Museoan. Objektualaren eta eskultorikoaren arteko lotura aztertu dute\nKarlos Martinezen eta Javier Arbizuren Macla, mamua, bismuto, vicario proiektua azaroaren 30era arte egongo da Oteiza Museoan. IDOIA ZABALETA / FOKU\nKarlos Martinez eta Javier Arbizu eskultoreak Jorge Oteizaren obraren parte bihurtu dira Macla, mamua, bismuto, vicario proiektuan. «Eskultorikoaren eta objektualaren arteko loturak» aztertuz, Oteizaren lanera gerturatu dira, eta erakusketa bat osatu dute lortutako emaitzarekin. Uharteko Arte Garaikidearen Zentroak eta Altzuzako Oteiza Museoak antolatu duten Hazitegia egonaldi programan egin dute interbentzioa, eta azaroaren 30era arte egongo da ikusgai Oteiza Museoan (Nafarroa). Erakusketa antolatzeko, La Caixa Fundazioaren eta Nafarroako Kutxa Fundazioaren lankidetza izan dute.\nKarlos Martinezek eta Javier Arbizuk orain dela hiru urte ezagutu zuten elkar, egonaldi artistiko batean. Ikusita biek antzeko interesak, kezkak eta erreferenteak zituztela, elkarlanean hastea erabaki zuten. Interbentzio txikiak sortzen hasi ziren, beraiek Oteizaren obraren elementuak bihurtzeko asmoz. Materialen berezko ezaugarriak aldatuz, «eskultorikoa eta objektuala» lotzea eta «arteari lotutako esanahi berriak» bilatzea zuten helburu.\nBide horri jarraituz, iaz ikerketa eta produkzio egonaldi bat egin zuten Uharte zentroan: Hazitegia programaren lehenbiziko egonaldia. Programa horren bitartez, Altzuzako Oteiza Museoa eta Uharteko Arte Garaikidearen Zentroa elkartzea dute helburu, bai eta sorkuntza garaikidetik Oteizaren obrari buruzko gogoeta gune berriak sortzea ere.\n«Egonaldi hori erabili genuen bilerak egiteko eta hitz egiteko; bai gure artean, bai beste agente batzuekin», azaldu du Martinezek. Besteak beste, gorputzaren eta arkitekturaren arteko mugak bilatu eta eskala humanoaren eta objektuen arteko harremanen inguruan gogoeta egin zuten. Horrela, proiektu bat definituz joan ziren, eta hazi horren lehenbiziko fruituak Madrilgo Uharte zentroan jarri zituzten, egun bakar batez: otsailaren 17an.\nOrain, programa horren bigarren atala Oteiza Museora eraman dute. Martinezek nabarmendu du «zabala» dela Macla, mamua, bismuto, vicario proiektua: «Egitasmoari ekin genionean, ez genuen amaierarik zehaztu, eta bidean fase asko igaro ditugu».\nMaklaren ideiatik abiatuta\nInterbentzioaren abiapuntua maklaren ideia da, eta Oteizaren izen bereko obra multzoarekin lotuta dago. Martinez: «Makla seriea oso garrantzitsua izan zen Jorgeren [Oteiza] ibilbidean, baina zaila da horra sartu ahal izatea, obrak ulertzeko ikusten denaz harago joan beharra dagoelako. Horregatik, pentsatu genuen gu, orain gauden tokitik, agian horietara sar gintezkeela». Obrak laborategian ikustea esperientzia «enbrionarioa» izan zela gaineratu du.\nBestalde, bismutoaren presentziak ere indar handia du erakusketan: forma geometrikoetan kristaltzen den minerala da, eta horrek sormen prozesuan «nolabaiteko autonomia» ematen die materialei, Martinezen hitzetan. Gainera, galdategi batera joan behar izan gabe minerala haiek landu ahal izateak materialarekin elkartzea eta negoziatzea ahalbidetu zien. Bismutoarekin lotuta, «jositako gorputzaren» eta «ase gabe dagoen eskulturaren» ideiak ere landu dituzte; hain zuzen, Oteizak proposatzen zituen ideiak.\nMamuari dagokionez, eskultoreak esaten zuen bere lantokian eta proiektuetan beti zebilela mamu bat. Martinezek ziurtatu du haiek ere sentsazio hori dutela: «Mamuaren ideia lotzen dugu energiarekin, fantasiarekin, fedearekin, askatasunarekin, denboraren joanarekin... Kontrolatu ezin dugun aldea da, edo azalpenik ez duena».\nAzkenik, bikarioaren kontzeptua ere erabili dute: hitz horrek erreferentzia egiten dio absente dagoen beste objektu baten funtzioa egiten duen objektuari, uste baitute objektu guztiek beste espazio batzuk okupa ditzaketela.\nBizitza dago narriaduran\nAulki bat, motor bat, apurtutako kristal bat, lanpara bat, metalezko hodi bat... Erakusketan eguneroko objektuek hartzen dute protagonismoa. Hainbat arrazoirengatik aukeratu dituzte: «haien formatuarengatik, funtzioarengatik, aurarengatik...». Orotara, hamazazpi piezak osatzen dute interbentzioa, eta museoko hainbat espaziotan banatuta daude, batzuk eraikinaren kanpoaldean.\nSormen prozesuan Martinezek eta Arbizuk ez dute gelditu nahi izan objektuek denborarekin izaten duten hondatzea eta eraldatzea, Oteizaren lan egiteko moduari keinu bat eginez. Narriadura horretan «bizitza» ikusten dute haiek, «ezerk ez baitio denboraren joanari ihes egiten».\nBestalde, egileek ez dute proiektua ulertzen soilik obra multzo baten erakusketa gisa: uste dute interbentzioa osatzen duten piezetako bakoitzak aktibatu egiten duela okupatzen duen espazioa. Gainera, izen bereko argitalpen batekin osatu dute erakusketa: egitasmoaren baitan egin dituzten bi interbentzioen argazkiak agertzen dira, bai eta Rosa Lleó Green Parrot plataformako komisario eta zuzendariak idatzitako testu bat ere. Azaroaren 30era arte egongo da ikusgai, eta, irailaren 15ean, publikoak aukera izango du erakusketa Martinez eta Arbizurekin bisitatzeko.


Jumeaux - Wikipedia, entziklopedia askea.\nMichel PELOU (2014-2020)\n45° 25′ 52″ N, 3° 20′ 24″ E / 45.4311°N,3.34°E / 45.4311; 3.34Koordenatuak: 45° 25′ 52″ N, 3° 20′ 24″ E / 45.4311°N,3.34°E / 45.4311; 3.34\nVézézoux, Auzat-la-Combelle, Brassac-les-Mines, Esteil eta Saint-Jean-Saint-Gervais\nJumeaux (frantsesez eta ofizialki: Jumeaux) Okzitaniako udalerri bat da. Administratiboki Frantziako Puy-de-Dôme departamenduan dago, Auvernia-Rhône-Alpeak eskualdean. 2013an 674 biztanle zituen.\n2007an Jumeaux udalerrian erroldatutako biztanleak 674 ziren. Familiak 324 ziren, horien artean 128 pertsona bakarrekoak ziren (52 bakarrik bizi ziren gizonak eta 76 bakarrik bizi ziren emakumeak), 84 seme-alabarik gabeko familiak ziren, 80 seme-alabak dituzten bikoteak ziren eta 32 seme-alabak dituzten guraso-bakarreko familiak ziren.\n2007an 475 etxebizitza zeuden, 333 familiaren etxebizitza nagusia ziren, 30 bigarren erresidentzia ziren eta 111 hutsik zeuden. 428 etxeak ziren eta 46 apartamentuak ziren. 333 etxebizitza nagusietatik 241 bere jabearen bizilekua ziren, 83 alokairuan okupaturik zeuden eta 9 doan lagata zeuden; 7 etxek gela bat zuten, 17 etxek bi zituzten, 79 etxek hiru zituzten, 106 etxek lau zituzten eta 123 etxek bost zituzten. 199 etxek euren parking plaza propioa zuten azpian. 151 etxetan ibilgailu bat zegoen eta 110 etxetan bat baino gehiago zituzten.\nJumeaux udalerriko biztanleria-piramidea 2009an .\n2007an lan egiteko adina zuten pertsonak 387 ziren, horien artean 278 aktiboak ziren eta 109 inaktiboak ziren. 278 pertsona aktiboetatik 233 lanean zeuden (138 gizon eta 95 emakume) eta 45 langabezian zeuden (22 gizon eta 23 emakume). 109 pertsona inaktiboetatik 45 erretiraturik zeuden, 24 ikasten zeuden eta 40 "bestelako inaktibo" gisa sailkaturik zeuden.\n2009an Jumeaux udalerrian 361 unitate fiskal zeuden, 751 pertsonek osaturik. Pertsona bakoitzeko diru-sarrera fiskalaren mediana urteko 14.944 euro zen.\n2007an zeuden 24 komertzioetatik, 1 erauzte enpresa zen, 3 janari enpresak ziren, 1 bestelako produktu industrialen fabrikazioko enpresa zen, 4 eraikuntza enpresak ziren, 6 ibilgailuen saltze eta konpontze enpresak ziren, 3 garraio enpresak ziren, 3 ostalaritza eta jatetxe enpresak ziren, 1 higiezinen enpresa zen, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 9 zerbitzu publikoetatik, 1 Ogasun Publikoaren administrazio bulegoa zen, 1 posta bulegoa, 1 autoeskola, 1 margolaria, 1 zurgina, 2 argiketariak, 1 ile apaindegia eta 1 jatetxe.\nBNF: 15269532m (data)


FAQs | Itzarri - Zure enplegu BGAE\nBazkide babesleek, administrazioek eta sozietate publikoek egiten dituzten ekarpenak Jaurlaritzaren Kontseiluak ezartzen ditu, Administrazioaren Negoziazio Mahai Orokorrean negoziatu eta gero.\nItzarriren helburua, haren Estatutuen arabera, Euskal Autonomia Erkidegoko Administrazio Orokor eta Instituzionalaren zerbitzura dauden langileek erretiratzea, ezintasun iraunkorra, heriotza edo iraupen luzeko langabezia kontingentziak eman direnean egiaztatu dituzten prestazio publikoentzako osagarria izatea da.\nErretiro, ezintasun edo irapupen luzeko langabezi kasuetan bazkidea bera da onuradura. Heriotza kasuan, onuraduna edo onuradunak izango dira, hain zuzen, bazkide osoak askatasunez hautetsi dituenak. Inon ere onuradunik agerian azaldu ezean, honako lehantasun-ordea hau jarraituko da:\nItzarriren ondarea beste pentsio-plan batzuetara intsulda dezaket?\nItzarri Administrazioaren kidea al da?\nItzarri BGAE, Borondatezko Gizarte Aurreikuspeneko gainontzeko erakundeak bezala, zuzenbide pribatuko erakunde bat da berezko nortasun juridikoa duena. Beraz, Administrazioz kanpo dago.\nZeintzuk dira Itzarriren gobernu organoak?\nItzarrik bi gobernu organo hauek ditu: Batzar Nagusia eta Gobernu Batzordea. Biek izaera parekidea dute. Honek esan nahi du bazkide babesleek (erankundeak) eta bazkide osoek (pertsonak) ordezkaritza berdina dutela.\nItzari erakundekoa izatea derrigorrezkoa al da?


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Elektrizitatea eta automatismo elektrikoak (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" genre_facet:"Curriculumeko baliabideak" author_facet:"FESTO Pneumatik S.A.V."\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Generoa / Forma: Curriculumeko baliabideak Egilea: FESTO Pneumatik S.A.V.\n1 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea automatizatuen muntaia- eta mantentze-lanak (Modulua) Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) 1 Neurketa eta Erregulazio Sistemak (Modulua) 1 Sistema automatizatuak (Modulua) Guztiak ikusi ... gutxiago ...